Agenda ar gyfer Cyngor Sir ar Dydd Iau, 15fed Gorffennaf, 2021, 10.30 am\nCyngor Sir - Dydd Iau, 15fed Gorffennaf, 2021 10.30 am\nAwdurdodi'r Cadeirydd i lofnodi cofnodion y cyfarfodydd a gynhaliwyd ar 25 Chwefror, 4 Mawrth, 19 Mawrth, 30 Ebrill a 13 Mai 2021 yn gofnodion cywir.\n(Tudalennau 7 - 88)\n2021-02-25 Council draft minutes CYM , eitem 2. PDF 314 KB\n2021-03-04 Council draft minutes , eitem 2. PDF 956 KB\n2021-03-04 Council draft minutes CYM , eitem 2. PDF 913 KB\n2021-03-19 Council draft minutes , eitem 2. PDF 284 KB\n2021-03-19 Council draft minutes CYM , eitem 2. PDF 284 KB\nDerbyn unrhyw ddatganiadau o fuddiant gan Aelodau sy'n gysylltiedig ag eitemau i’w hystyried ar yr agenda.\nDerbyn unrhyw gyhoeddiadau gan Gadeirydd y Cyngor\nDerbyn briff y Prif Weithredwr\nGWELEDIGAETH 2025: ADRODDIAD PERFFORMIAD BLYNYDDO AR EIN CYNLLUN GWELLA CORFFORAETHOL PDF 153 KB\nYstyried Gweledigaeth 2025: Adroddiad Perfformiad Blynyddol ar ein Cynllun Gwella Corfforaethol.\nCIP APR 2020-21 DRAFT - ENGLISH V3 (FULL COUNCIL COPY) (15-07-2021) , eitem 7. PDF 2 MB\nTROSGLWYDDIADAU REFENIW A CHYFALAF PDF 136 KB\nYstyried trosglwyddianau refeniw a chyfalaf sydd angen cymeradwyaeth y Cyngor.\nDATGANIAD AMRYWIAETH MEWN DEMOCRATIAETH PDF 30 KB\nAdroddiad gan Bennaeth Gwasanaethau Cyfreithiol a Democrataidd.\nDiversity in Democracy Declaration-Draft , eitem 9. PDF 164 KB\nCYFANSODDIAD PDF 129 KB\nSection 2 - Purpose Definition Interpretation and Amendment of the Constitution v12 DRAFT , eitem 10. PDF 180 KB\nSection 7 - Scrutiny Committees v12 DRAFT , eitem 10. PDF 477 KB\nSection 9 - Regulatory Committees v12 DRAFT , eitem 10. PDF 153 KB\nLwfansau a Threuliau Aelodau 2020/21 PDF 211 KB\nDerbyn adroddiad gan Bennaeth Cyllid er gwybodaeth.\nAppendix A - Councillors Allowances Expenses 2020-21 final , eitem 11. PDF 194 KB\nPENODIADAU I GYRFF ALLANOL A PHWYLLGORAU\nPenodi i Gyngor Iechyd Cymunedol Powys\nPenodi aelod i Gyngor Iechyd Cymuned Powys yn lle'r Cynghorydd Sir Beverley Baynham sydd yn rhoi’r gorau i’w swydd Mae’r CIC wedi rhoi gwybod bod tangynrychiolaeth o Ganol Powys (ardaloedd Llanwrtyd, Llanfair-ym-Muallt, Llandrindod, Tref-y-Clawdd a Llanandras).\nPenodiadau gan Grwpiau Gwleidyddol gyda chymeradwyaeth y Swyddog Monitro\nNodi’r penodiadau canlynol gan grwpiau gwleidyddol gyda chymeradwyaeth y Swyddog Monitro:\nPenodwyd y Cynghorydd Sir Graham Breeze i’r Pwyllgor Gwasanaethau Democrataidd a’r Pwyllgor Llywodraethiant ac Archwilio yn lle'r Cynghorydd Sir Beverley Baynham.\nRHYBUDD O GYNNIG - Y GWASANAETHAU AMBIWLANS\nYn rhy aml o lawer mae ein hambiwlansys yn aros y tu allan i’r prif ysbytai yn Telford, Amwythig neu Wrecsam, sy'n arwain at ambiwlansys yn cael eu galw i mewn o rannau eraill o Sir Drefaldwyn i liniaru'r pwysau yn y Trallwng neu’r Drenewydd, ond trwy wneud hyn maent yn tanseilio’r gwasanaeth sydd ar gael mewn lleoedd fel Machynlleth, Llanfyllin neu Lanidloes.\nMae hyn yn broblem benodol min nos pan fydd criw o Fachynlleth yn cael eu galw i'r Drenewydd ac yn y pen draw yn mynd i’r ysbyty yn Telford neu hyd yn oed Henffordd yn achos cleifion o Dref-y-Clawdd neu Lanandras.\nMae sefyllfa eisoes yn bodoli lle mae gorsafoedd ambiwlans Llanfyllin a Llanidloes ar gau min nos. Rydym yn deall bod bygythiad go iawn y bydd hynny’n digwydd ym Machynlleth hefyd maes o law, sy’n golygu na fydd gan Sir Drefaldwyn nemor ddim gwasanaeth ar gael min nos. O gofio bod gorsafoedd Tywyn a’r Bala hefyd ynghau dros nos a bod ambiwlans Dolgellau’n cael ei alw i hanner gogleddol Gwynedd, mae’n golygu bod y rhan fwyaf o ardaloedd De Gwynedd a Gogledd Powys heb nemor ddim gwasanaeth min nos.\nRydym felly yn galw ar yr Ymddiriedolaeth Ambiwlans:\n· I drefnu bod holl orsafoedd Ambiwlans Powys yn rhai 24 awr, gan gynnwys:\n· ymestyn oriau gorsafoedd Llanidloes a Llanfyllin i 24 awr\n· cadw Machynlleth yn orsaf 24 awr a pheidio â chwtogi ar yr oriau fel sy'n cael ei fygwth ar hyn o bryd\n· darparu ambiwlans ychwanegol i'r Drenewydd a’r Trallwng\nRydym am gael dull cydgysylltiedig a synhwyrol sy'n sicrhau bod gan ein holl gymunedau gwledig yr un lefel gwasanaeth ag sydd gan y lleoliadau trefol. Nid yw hyn yn golygu cost enfawr, ond mae’n sicrhau y bydd bywydau’n cael eu harbed.\nRHYBUDD O GYNNIG - RHEOLI PLÂU\n1. Gall llygod mawr a phlâu gludo afiechydon, achosi niwed i eiddo ac ni fydd y problemau ond yn gwaethygu os na chânt eu trin.\n2. Cyngor Sir Powys sydd yn y sefyllfa orau i ddarparu Gwasanaeth Rheoli Plâu ledled y sir, a cham gwag oedd y penderfyniad yn 2014 i roi’r gorau i ddarparu Gwasanaeth Rheoli Plâu.\n3. Bydd ardaloedd preswyl yn aml yn dioddef problemau sylweddol gyda llygod mawr a phlâu;\n4. Mae rôl Swyddogion Iechyd yr Amgylchedd wrth ddarparu cyngor a chanllawiau i gymunedau yn cael ei chydnabod, ac nid yw hurio contractwr preifat i drin llygod mawr a phlâu yn fforddiadwy i ormod o bobl.\nPenderfyniad y Cyngor hwn yw:\n1. Y dylid sefydlu gwasanaeth rheoli plâu sy'n cael ei redeg gan Gyngor Sir Powys i wasanaethu’n cymunedau, a dylid cynghori’r Cabinet o ewyllys y Cyngor a gofyn iddynt roi ei benderfyniad ar waith.\nCynigiwyd gan y Cynghorydd Sir Sandra C Davies\nEiliwyd gan y Cynghorydd Sir Matthew Dorrance\nCwestiynau i Aelod Portffolio’r Cabinet â chyfrifoldeb am Addysg ac Eiddo gan y Cynghorydd Sir Sandra Davies PDF 372 KB\nMae iaith mewn ysgolion dan ystyriaeth ar hyn o bryd, ac mae ymgynghoriadau ar y gweill ar gyfer newidiadau.\nMae’n ymddangos nad oes gan Gyngor Sir Powys bolisi eglur ynghylch niferoedd disgyblion ac ysgolion dwy ffrwd.\nA ellid ystyried llunio polisi i egluro faint o blant (naill ai’n rhai Saesneg eu hiaith neu’n rhai Cymraeg eu hiaith) sydd eu hangen mewn ysgol cyn i’r ysgol honno gael ei galw’n ysgol ffrwd ddeuol?\nCwestiynau i Aelodau Powys o’r Panel Heddlu a Throsedd gan y Cynghorydd Sir Matthew Dorrance PDF 409 KB\nRwy’n ymwybodol o gynnydd mewn troseddu, ymddygiad gwrth-gymdeithasol a digwyddiadau’n gysylltiedig â chyffuriau yn fy nghymuned i.\nSut ydych chi fel aelodau Powys o’r Panel Heddlu a Throseddu yn dal y Comisiynydd a’i gynllun heddlu a throseddu i gyfrif i sicrhau bod cymunedau fel f’un i yn cael digono adnoddau ac yn cael eu blaenoriaethu gan Heddlu Dyfed Powys?\nASB Report -FINAL VERSION , eitem 15.2 PDF 628 KB\nResponse of Police and Crime Commissioner to Anti-Social Behaviour report (English front sheet & summary) , eitem 15.2 PDF 371 KB\nCwestiwn i’r Aelod Portffolio'r Cabinet â chyfrifoldeb am Ddiogelwch Cymunedol gan y Cynghorydd Sir Matthew Dorrance PDF 233 KB\nSut y mae Aelod Portffolio’r Cabinet dros Ddiogelwch Cymunedol yn sicrhau bod y Cyngor yn ymateb i anghenion pobl yn Aberhonddu, Ward St John, ac yn cymryd camau gweithredu i drin effaith troseddu ac ymddygiad gwrth-gymdeithasol?\nCwestiynau i Aelod Portffolio’r Cabinet â chyfrifoldeb am Addysg ac Eiddo gan y Cynghorydd Sir Gwilym Williams PDF 230 KB\nO ran Ysgol y Dolau, rhoddodd arolwg diweddaraf Estyn yr ysgol yn y categori gwyrdd, sy'n golygu bod safon yr addysg yno yn uchel.\nNid yw’r ddwy ysgol gynradd agosaf yn y categori gwyrdd, felly a all yr Aelod Portffolio â chyfrifoldeb am Addysg esbonio i mi ac i’r aelodau a yw’n anghyfreithlon i blant o Ysgol Dolau gael eu hanfon i naill ai un neu'r llall o’r ysgolion cynradd hyn nad ydynt yn y categori gwyrdd?\nCwestiynau i Aelod Portffolio’r Cabinet â chyfrifoldeb am Dai, Cynllunio ac Adfywio Economaidd gan y Cynghorydd Sir Gwilym Williams PDF 245 KB\nOherwydd y pandemig cyfredol, rhoddwyd y gorau i droi pobl allan o’u cartrefi, ac mae’r sefyllfa hon i ddod i ben yn fuan.\nA all yr aelod portffolio roi gwybod i mi a’r aelodau pa ddarpariaethau, gan gynnwys nifer yr eiddo sydd ar gael ar gyfer y cynnydd tebygol pan godir y cyfyngiad yma? Peidiwch â chynnwys yn y niferoedd yr eiddo sy’n cael eu hatgyweirio neu eu gwella.\nCwestiynau i Aelod Portffolio’r Cabinet â chyfrifoldeb am Addysg ac Eiddo gan y Cynghorydd Sir Roger Williams PDF 142 KB\nPa asesiad wnaeth yr Aelod Portffolio â chyfrifoldeb am Addysg o’r Polisi Addysg Ol-16 newydd o ran cadw disgyblion Ol-16 yn Ysgolion a Cholegau Powys?\nCwestiynau i Aelod Portffolio’r Cabinet â chyfrifoldeb am Addysg ac Eiddo gan y Cynghorydd Sir Martin Weale PDF 241 KB\n1. Os yw hawliau dysgwyr yn ffactor pwysig yn y broses hon, pam ei bod yn dderbyniol symud plant sydd eisoes yn derbyn lefel uwch o hawliau dysgwyr sy’n cynhyrchu plant eang eu haddysg, ac yn codi safon yn Ysgol Calon Cymru, i ysgolion eraill? Sut y mae hyn yn gwella hawliau dysgwyr? Oni ddylai hawliau dysgwyr gael eu hystyried yn safonau addysgol gan ddefnyddio barn safonedig ESTYN ac ERW ac nid galwadau ffôn goddrychol a di-sylwedd i benaethiaid?\nCwestiynau i Aelod Portffolio’r Cabinet â chyfrifoldeb am Addysg ac Eiddo gan y Cynghorydd Sir Martin Weale PDF 370 KB\nMae gwarged yng nghyllid yr awdurdod lleol, pam rydym yn gorfodi’n cymunedau i ddioddef hyn, yn enwedig yng nghyd-destun Covid. Dywedwyd bod y 18 mis diwethaf yma wedi rhoi pobl dan y straen fwyaf, nid yn unig y disgyblion ond hefyd yr athrawon a’r rhieni. Pam nad yw’r timau trawsnewid ac addysg yn gwrando ar y negeseuon eglur y mae ASau/AS, y cynghorwyr a llywodraeth Cymru yn eu rhoi?\nCwestiynau i Aelod Portffolio’r Cabinet â chyfrifoldeb am Addysg ac Eiddo gan y Cynghorydd Sir William Powell PDF 143 KB\nA wnaiff yr Aelod Portffolio amlinellu’r camau a gymerwyd gan Gyngor Sir Powys i sicrhau bod unrhyw eiddo o fewn stad yr Awdurdod sy’n destun dynodiad treftadaeth Cadw yn cael ei fonitro’n rheolaidd?\nYng ngoleuni canfyddiadau monitro o’r fath, sut y mae buddsoddiad sy'n cael ei ddyrannu i ddiogelu'r ased, i’r genhedlaeth bresennol a chenedlaethau'r dyfodol, yn unol â deddfwriaeth Llywodraeth Cymru ar dreftadaeth a’r amgylchedd adeiledig?\nEitemau wedi’u heithrio\nMae'r Swyddog Monitro wedi penderfynu bod yr eitem ganlynol yn destun categori 1 y Rheolau Trefn Mynediad at Wybodaeth. Ei farn o ran prawf lles y cyhoedd (wedi ystyried darpariaethau Rheol 11.8, Rheolau Mynediad at Wybodaeth y Cyngor), oedd y byddai gwneud y wybodaeth hon yn gyhoeddus yn groes i egwyddorion y Ddeddf Gwarchod Data ac yn datgelu data personol yn ymwneud ag unigolyn. Oherwydd hyn a chan nad oedd yn ymddangos bod yna galw mawr ymhlith y cyhoedd am ddatgelu'r data personol yma, roedd o'r farn bod diddordeb y cyhoedd wrth gadw'r eithriad yn fwy pwysig na diddordeb y cyhoedd wrth ddatgelu'r wybodaeth. Gofynnir i Aelodau ystyried y ffactorau hyn wrth benderfynu ar brawf lles y cyhoedd, a dylent benderfynu hyn wrth iddynt ystyried eithrio'r cyhoedd o'r rhan hon o'r cyfarfod.\nYstyried adroddiad gan y Prif Weithredwr.\nCanlyniadau'r Bleidlais PDF 324 KB


Hysbysiad preifatrwydd - Abertawe\nSut mae Cyngor Abertawe yn defnyddio'ch data personol.\nManylion hunaniaeth a chyswllt y cyngor\nCategorïau o ddata personol sydd gennym\nSut mae adrannau'r cyngor yn casglu ac yn defnyddio eich data personol?\nFfynhonnell data personol\nPobl rydym yn rhannu data â nhw\nAm ba hyd rydym yn cadw eich data\nTrosglwyddo y tu allan i Ardal Economaidd Ewropeaidd\nEich hawliau data\nTynnu caniatâd yn ôl\nGwneud penderfyniadau a phroffilio awtomataidd\nYr hawl i gwyno am drin data\nDyma'n cyfeiriad post:\nGallwch gysylltu â ni yma ar gyfer amrywiaeth o wasanaethau, neu drwy ffurflenni ar ein gwefan www.abertawe.gov.uk neu'n bersonol yn y Ganolfan Ddinesig.\nSwyddog Diogelu Data'r cyngor sy'n ymdrin â sut caiff data ei drin, a gellir cysylltu ag ef yn diogelu.data@abertawe.gov.uk neu anfon llythyr ato yn y cyfeiriad uchod.\nFel awdurdod cyhoeddus, rhaid i ni gydymffurfio â'r holl ddeddfwriaeth berthnasol sy'n ymwneud â thrin data. Swyddfa'r Comisiynydd Gwybodaeth (SCG) yw'r awdurdod goruchwylio yn y Deyrnas Unedig a sefydlwyd i sicrhau bod eich hawliau data'n cael eu cynnal.\n'Prosesu' yw'r enw a roddir ar gael, cofnodi a thrin gwybodaeth bersonol.\nMae gennym amrywiaeth o gategorïau data gwahanol gan ddibynnu ar berthynas y cyngor â chi. Os ydych yn aelod o'r llyfrgell, efallai bod gennym eich enw a'ch cyfeiriad. Os ydych yn cael cefnogaeth drwy ein Gwasanaethau Cymdeithasol, efallai byddwn yn cadw mwy o ddata sensitif megis gwybodaeth am iechyd neu wybodaeth ariannol.\nCyngor Abertawe sydd â'r prif gyfrifoldeb am amrywiaeth eang o wasanaethau cyhoeddus ar draws ardal yr awdurdod lleol, ac mae'n angenrheidiol casglu data personol er mwyn gallu cyflwyno'r gwasanaethau hynny i breswylwyr.\nDyma rai enghreifftiau o sut rydym yn casglu eich data ac yn ei ddefnyddio:\nRydym yn cadw manylion pobl sy'n gofyn am wasanaeth er mwyn i ni ei ddarparu. Fodd bynnag, rydym yn defnyddio'r manylion hyn i ddarparu gwasanaeth y gofynnwyd amdano neu ar gyfer gwasanaethau tebyg eraill yn unig. Cesglir a defnyddir gwybodaeth bersonol pan fyddwn yn darparu gwasanaethau gofal cymdeithasol neu'n gweinyddu treth y cyngor, budd-daliadau tai, grantiau a gwasanaethau pwysig eraill i'r cyhoedd.\nMae rhai adrannau'n casglu data personol o ganlyniad i weithgarwch gorfodi a wnaed gan y cyngor. Er enghraifft, cesglir data o'r fath gan ein hadran Diogelu'r Cyhoedd a'n hadrannau Priffyrdd wrth orfodi rheoliadau sy'n ymwneud â safonau masnach, tipio anghyfreithlon, priffyrdd a throseddau parcio.\nMae rhai adrannau'n darparu gwasanaethau dewisol ac yn eich gwahodd chi i gofrestru ar gyfer rhestrau postio er mwyn cael gwybod am eu gwasanaethau, cynigion arbennig neu weithgareddau sydd efallai o ddiddordeb i chi. Cesglir y data personol hwn pan fyddwch yn rhoi caniatâd eich bod am gael yr wybodaeth ddiweddaraf yn unig. Mae gennych yr hawl i ddad-danysgrifio neu ofyn i'ch data gael ei ddileu pan na fyddwch am dderbyn mwy o wybodaeth farchnata.\nPan fydd unigolion yn cyflwyno cais i weithio i'r cyngor, byddwn yn defnyddio'r wybodaeth maent yn ei darparu i brosesu eu cais a monitro ystadegau cyfle cyfartal yn unig. Cedwir gwybodaeth bersonol am ymgeiswyr aflwyddiannus am 6 mis ar ôl cwblhau'r broses recriwtio, yna caiff ei dinistrio.\nUnwaith bydd person wedi dechrau gweithio i'r cyngor, rydym yn llunio ffeil bersonél ar gyfer ei gyflogaeth. Cedwir yr wybodaeth yn y ffeil hon yn ddiogel a chaiff ei defnyddio at ddibenion sy'n berthnasol i'r gyflogaeth honno'n unig.\nCofrestru ar gyfer pleidleisio\nPan fydd person yn cofrestru i bleidleisio, bydd ei enw a'i gyfeiriad yn cael eu cynnwys ar y gofrestr etholiadol. Caiff dwy fersiwn o'r gofrestr eu creu a'u cyhoeddi bob blwyddyn. Mae'r Gofrestr Lawn ar gael i'w harchwilio dan oruchwyliaeth.\nNid yw'r Gofrestr Olygedig yn cynnwys enwau a chyfeiriadau pobl sydd wedi gofyn i gael eu heithrio o'r fersiwn hon o'r gofrestr. Gall unrhyw un brynu copi o'r gofrestr olygedig a'i defnyddio at unrhyw ddiben.\nBydd y rhan fwyaf o ddata personol sydd gennym amdanoch wedi'i ddarparu gennych chi'n uniongyrchol. Bydd adegau pan gesglir data personol amdanoch chi mewn ffyrdd eraill.\nPan fydd asiantaethau partner yn rhannu gwybodaeth â ni er mwyn darparu gwasanaeth cysylltiedig i chi.\nPan fyddwch yn symud i ardal ein hawdurdod lleol, gellir rhannu data o'ch awdurdod lleol blaenorol.\nPan fydd yr heddlu ac asiantaethau gorfodi'r gyfraith eraill yn rhannu gwybodaeth er mwyn i'r awdurdod lleol ddiogelu preswylwyr.\nPan fydd aelodau'r cyhoedd yn adrodd materion wrthym.\nLluniau CCTV o rai mannau cyhoeddus.\nRydym yn rhannu data ag eraill er mwyn darparu gwasanaeth y gofynnwyd amdano neu wasanaeth statudol. Gallai'r sefyllfa hon godi pan fyddwn yn defnyddio asiantaeth arall i gyflwyno gwasanaeth ar ein rhan neu pan fyddwn yn cydweithio ag asiantaethau eraill.\nGall yr asiantaethau fod yn bartneriaethau rhanbarthol, Llywodraeth y DU, Llywodraeth Cymru, ysgolion a cholegau lleol a'r Gwasanaeth Iechyd Gwladol. Rydym hefyd yn darparu gwybodaeth ar adegau i'r sectorau preifat ac i elusennau pan fyddant yn rhan o gyflwyno gwasanaeth i ni.\nEnghraifft o weithio ar y cyd\nCais am gymhorthion a chyfarpar i gynorthwyo defnyddiwr gwasanaeth hŷn. Byddai cais o'r fath yn wasanaeth y gellid ei gyflwyno ar y cyd gan ein timau Gofal Cymdeithasol, Iechyd a Thai yn ogystal â'r Gwasanaeth Iechyd Gwladol.\nEnghraifft o wasanaeth y telir amdano\nRydym yn talu rhai sefydliadau i ddarparu gwasanaethau ar ein rhan megis darparwyr llety preswyl a gofal cartref. Mewn achosion o'r fath, darperir isafswm yr wybodaeth sy'n angenrheidiol iddynt er mwyn iddynt allu darparu gwasanaethau i chi ar ein rhan.\nTrosglwyddo gwybodaeth i awdurdod lleol arall\nGellir darparu gwybodaeth bersonol amdanoch chi hefyd i awdurdodau lleol eraill. Enghraifft o hyn fyddai pan fyddwch wedi symud o un ardal i un arall ac mae'n angenrheidiol rhannu gwybodaeth er mwyn i'r gwasanaethau rydych yn eu derbyn barhau.\nTrosglwyddo gwybodaeth yn ôl y gyfraith\nRydym hefyd yn rhannu gwybodaeth bersonol pan fydd yn rhaid i ni wneud hynny yn ôl y gyfraith. Mae enghreifftiau'n cynnwys pan fydd rhaid i ni gyhoeddi materion i Lywodraeth Cymru neu adrodd amdanynt. Cynorthwyo asiantaethau gorfodi'r gyfraith i atal, canfod ac erlyn troseddau, diogelu buddiannau hollbwysig y person dan sylw neu gydymffurfio â Gorchymyn Llys.\nMynediad i wybodaeth gan gwmnïau preifat\nMewn rhai achosion, rydym yn rhannu gwybodaeth â chwmnïau preifat er mwyn iddynt weithredu fel prosesydd data ar ein rhan. Mae trefniadau o'r fath yn amodol ar gytundebau prosesu data gyda rheolau prosesu llym er mwyn cadw'r data'n ddiogel. Ar adegau, gall rhai cwmnïau'r sector preifat gael mynediad i ddata personol mewn ffordd a reolir yn llym er mwyn ymgymryd â gweithgarwch cynnal a chadw diffiniedig ar y system am gyfnod cyfyngedig.\nNi chedwir data am gyfnod hwy nag sy'n angenrheidiol, ac mae'r cyngor yn dilyn canllawiau cyfreithiol ynghylch am ba hyd y cedwir gwybodaeth cyn iddi gael ei dinistrio.\nMae'r amserlen ar gyfer cadw data yn wahanol gan ddibynnu ar y math o ddata sydd dan sylw.\nNid ydym yn rhannu gwybodaeth bersonol y tu hwnt i'r Ardal Economaidd Ewropeaidd (AEE) yn rheolaidd. Gellir trosglwyddo data personol i wlad y tu hwnt i'r ardal hon os yw'r cyrchfan wedi bod yn destun penderfyniad digonolrwydd sy'n bodloni meini prawf penodol a bennwyd gan y Comisiwn Ewropeaidd yn unig. Felly ystyr hyn yw gallwn anfon gwybodaeth i wlad os yw'n bodloni safonau llym iawn yn unig. Os nad yw'r safonau hynny ar waith, ni fyddwn yn defnyddio'r gwasanaethau.\nAr yr achlysur prin y gallai eich gwybodaeth bersonol gael ei throsglwyddo y tu allan i'r AEE, cewch eich hysbysu ymlaen llaw, ar yr amod nad yw'n gwrthdaro â'r rhwymedigaeth gyfreithiol a roddir ar y cyngor.\nEnghraifft o hyn yw pan fydd plant aelodau'r Lluoedd Arfog yn trosglwyddo i ysgolion y Lluoedd Arfog dramor ac mae eu data addysg yn cael ei drosglwyddo i'r awdurdod perthnasol: mae hyn hefyd yn berthnasol i blant teuluoedd eraill sy'n symud dramor lle mae parhad addysg y plentyn o'r pwys mwyaf.\n1. Yr hawl i gael gwybod.\nRhaid i ni fod yn gwbl dryloyw gyda chi wrth ddarparu gwybodaeth 'mewn ffordd gryno, dryloyw, ddeallus a hygyrch' ac mewn iaith glir. Ein hysbysiad preifatrwydd yw un o'r ffyrdd rydym yn ceisio rhoi gwybod i chi sut mae eich data'n cael ei drin.\nMae gennych yr hawl i gael mynediad i'ch gwybodaeth bersonol. I gael manylion am sut i gael mynediad i'ch gwybodaeth bersonol, ewch i .\nMae gennych yr hawl heb oedi i ofyn am gywiriad neu ddiweddariad i ddata personol sy'n anghywir.\n4. Yr hawl i atal prosesu\nGallwch ofyn i atal prosesu pan fydd cywirdeb y data personol yn cael ei herio. Golyga hyn y gallwn storio data personol yn unig ac ni cheir ei brosesu ymhellach ac eithrio mewn amgylchiadau cyfyngedig.\n5. Yr hawl i wrthwynebu\nGallwch wrthwynebu rhai mathau o brosesu megis marchnata uniongyrchol. Mae'r hawl i wrthwynebu hefyd yn berthnasol i fathau eraill o brosesu megis ymchwil wyddonol, hanesyddol neu ddibenion ystadegol (er y gellir parhau i brosesu am resymau sydd o fudd i'r cyhoedd).\n6. Hawliau o ran gwneud penderfyniadau a phroffilio awtomataidd\nMae'r gyfraith yn eich diogelu yn erbyn y risg o wneud penderfyniad a allai fod yn niweidiol heb ymyriad dynol. Nid yw'r hawl hon yn berthnasol mewn rhai amgylchiadau fel pan fyddwch yn rhoi eich caniatâd clir.\n7. Yr hawl i drosglwyddo data\nPan fydd data personol yn cael ei brosesu ar sail caniatâd a thrwy ddull awtomataidd, mae gennych yr hawl i'ch data personol gael ei drosglwyddo'n uniongyrchol o un rheolwr data i un arall pan fydd hyn yn dechnegol bosib.\n8. Yr hawl i ddileu neu 'yr hawl i gael eich anghofio'\nGallwch ofyn i'ch data personol gael ei ddileu gan gynnwys:\n(i) pan na fydd y data personol yn angenrheidiol mwyach o ran y dibenion y'i casglwyd\n(ii) nid ydych yn rhoi eich caniatâd mwyach, neu\n(iii) rydych yn gwrthwynebu prosesu.\nMae'r Comisiynydd Gwybodaeth yn rheoleiddio trin data gan sefydliadau yn y DU ac yn gweithio i gynnal hawliau data dinasyddion. Mae'r wefan yn darparu mwy o wybodaeth am eich hawliau Gwefan Comisiynydd Gwybodaeth.\nOs ydych wedi rhoi caniatâd i ddarparu eich gwybodaeth bersonol i ni ac rydych wedi newid eich meddwl ac nid ydych am i'r cyngor gadw a phrosesu eich gwybodaeth mwyach, rhowch wybod i ni. Cysylltwch â'r adran berthnasol i ddechrau. Dylai tynnu caniatâd yn ôl fod yr un mor hwylus â rhoi caniatâd yn y lle cyntaf. Os nad dyna yw'r achos gyda gwasanaeth penodol, mae'n bwysig eich bod yn rhoi gwybod i ni am eich anawsterau fel y gallwn unioni hyn.\nOs ydych yn cael trafferth tynnu eich caniatâd yn ôl, cysylltwch â Swyddog Diogelu Data'r cyngor drwy e-bostio diogelu.data@abertawe.gov.uk neu drwy anfon llythyr i'r cyfeiriad a nodir ar frig y ddogfen hon.\nNid yw'r cyngor yn gwneud penderfyniadau awtomataidd, ac felly bydd unrhyw benderfyniad a wneir gennym ni, sy'n effeithio arnoch chi, bob amser yn cynnwys ymyriad dynol. Ar adegau rydym yn cynnal gwaith proffilio er mwyn ein galluogi ni fel awdurdod lleol i dargedu gwasanaethau i'r rhai y mae angen help a chefnogaeth arnynt mewn cymdeithas ac a allai fod mewn perygl heb ein cymorth.\nMae'r cyngor yn pennu safonau uchel ar gyfer casglu data personol a'i ddefnyddio'n briodol. Felly rydym yn ymdrin ag unrhyw gwynion am drin data o ddifrif. Rydym yn eich annog i dynnu ein sylw at ddefnydd annheg o ddata, lle mae'n gamarweiniol neu'n amhriodol ac rydym hefyd yn croesawu awgrymiadau ar gyfer gwella.\nI ddechrau, gofynnir i chi geisio datrys materion trin data'n uniongyrchol gyda'r adran berthnasol. Gallwch hefyd gysylltu â'n Swyddog Diogelu Data diogelu.data@abertawe.gov.uk os byddwch yn cael problemau ceisio dod i gytundeb gyda'r is-adran berthnasol. Rydym yn ymroddedig i drin data'n briodol ac rydym yn hyderus y gallwn ddatrys y rhan fwyaf o faterion yn anffurfiol.\nGallwch ofyn i'ch mater gael ei archwilio gan ein tîm cwynion drwy ein porthol ar-lein yn Gwneud cwyn neu drwy ysgrifennu i'r cyfeiriad canlynol:\nOs nad ydych yn fodlon o hyd yn dilyn cwyn fewnol, gallwch gyflwyno cwyn i'r Comisiynydd Gwybodaeth:\nAddaswyd diwethaf ar 14 Awst 2021


RCAHMW | Abermagwr: Y fila Rufeinig anghysbell yng Nghymru lle darganfuwyd bowlen unigryw o wydr nadd a thystiolaeth gynnar o grefft y töwr\nCBHC / RCAHMW > Newyddion > Abermagwr: Y fila Rufeinig anghysbell yng Nghymru lle darganfuwyd bowlen unigryw o wydr nadd a thystiolaeth gynnar o grefft y töwr\nAbermagwr: Y fila Rufeinig anghysbell yng Nghymru lle darganfuwyd bowlen unigryw o wydr nadd a thystiolaeth gynnar o grefft y töwr\nMae’r adroddiad cloddio terfynol ar gyfer un o’r filâu mwyaf anghysbell yng Nghymru, yn Abermagwr yng Ngheredigion, newydd gael ei gyhoeddi yn y cylchgrawn Archaeologia Cambrensis. Mae’n adrodd stori lawn y darganfyddiad rhyfeddol hwn, sydd wedi dweud cymaint wrthym am ddylanwad y Rhufeinwyr ar dirwedd wledig gorllewin Cymru 1800 o flynyddoedd yn ôl.\nAdeilad cymharol wladaidd oedd y fila, gyda lloriau clai a thanau agored, ond syfrdanwyd yr archaeolegwyr gan ddarganfyddiad hollol annisgwyl: darnau o un o’r llestri gwydr Rhufeinig ceinaf yng Nghymru. Hefyd dangosodd gwaith ymchwil i’r llechi to mor fawr oedd y dasg o doi’r fila: defnyddiwyd 6,600 o lechi carreg a oedd yn pwyso hyd at 23 tunnell fetrig.\nY fila Rufeinig fwyaf anghysbell yng Nghymru\nDaethpwyd o hyd i fila Rufeinig Abermagwr wrth dynnu lluniau o’r awyr yn ystod haf sych 2006, a hon oedd y fila Rufeinig gyntaf i’w darganfod yn ardal Bae Ceredigion. Dyma’r fila fwyaf anghysbell yng Nghymru y gwyddom amdani, yn 50 km i ffwrdd o’i chymydog agosaf, ac mae’r cloddio yno wedi taflu goleuni newydd ar agweddau ar fywyd yn y cyfnod Rhufeinig diweddar yng ngorllewin Cymru. Yn fwyaf arbennig, mae’r darganfyddiad wedi newid ein syniadau am hanes cynnar canolbarth a gorllewin Cymru: tybiwyd hyd yma fod hon yn ardal dan reolaeth filwrol heb fawr ddim rhyngweithio rhwng y Rhufeinwyr a’r poblogaethau lleol, ac mai bach oedd ymwneud y brodorion â’r ffordd Rufeinig o fyw.\nY darganfyddiad a’r cloddio\nNid yw filâu Rhufeinig yn gyffredin yng Nghymru. Gwyddom am ychydig dros 30 o filâu neu filâu posibl ac mae’r mwyafrif o’r rhain yn y de a’r dwyrain. Darganfuwyd olion cnydau’r fila yn Abermagwr lai na milltir o’r gaer Rufeinig yn Nhrawsgoed. Er eu bod nhw’n meddwl ei fod yn adeilad Rhufeinig, roedd hyn mor annhebygol ar gyfer canolbarth Cymru fel y dechreuodd Dr Toby Driver a Dr Jeffrey Davies ar waith cloddio yno yn 2010 er mwyn dyddio’r adeilad yn iawn, gyda chymorth y Comisiwn Brenhinol, Cymdeithas Hynafiaethau Cymru ac Ymddiriedolaeth Archaeolegol Dyfed. Cadarnhaodd y cloddio fod yng Ngheredigion fila Rufeinig – yr unig un i’w darganfod yno hyd yn hyn. Parhaodd y gwaith cloddio yn 2011 a 2015 fel cloddiad cymunedol bywiog. Cafwyd cymorth gweithwyr gwirfoddol, daeth mwy na 300 o ymwelwyr i ddiwrnod agored yn 2011, a chymerodd ysgolion cynradd lleol ran yn y prosiect.\nDangosodd y cloddiadau i’r fila gael ei sefydlu tua OC 230, canrif o leiaf ar ôl i’r milwyr adael y gaer Rufeinig gerllaw. Roedd pobl yn byw yno hyd tua OC 330 hyd nes i dân ei dinistrio’n llwyr. Cafodd pot coginio ei ollwng ar lawr y gegin a’i adael yno, sy’n dangos bod y preswylwyr wedi ffoi ar frys. Mae tystiolaeth i adfeilion y fila gael eu hailfeddiannu rywbryd yn ystod y cyfnod Rhufeinig diweddar neu’r cyfnod ôl-Rufeinig, ond yn ystod y canrifoedd diwethaf cafodd cerrig yr adeilad eu dwyn ac aeth yn angof yn y dirwedd.\nDarganfyddiadau neilltuol: y bowlen wydr Rufeinig\nY darganfyddiad mwyaf arbennig oedd y llestr gwydr nadd nodedig o’r cyfnod Rhufeinig diweddar a gafodd ei wneud yn y Rheindir yn yr Almaen. Mae’n debyg bod y llestr yn bowlen fach. Mae’r darnau sydd wedi goroesi wedi’u haddurno â thri band o waith ffased-dorri geometrig ac mae llestri o’r fath yn brin ym Mhrydain. Yn ôl yr Athro Jennifer Price o Brifysgol Durham, a ysgrifennodd yr adroddiad arbenigol arno, dyma un o’r enghreifftiau gorau o waith gwydr o’r cyfnod Rhufeinig diweddar i’w darganfod yng Nghymru: ‘Its quality is vastly superior to the rest of the glass vessels found at the villa, and indeed to virtually all the late Roman tablewares known in Wales…’\nNid oes powlen arall o Brydain Rufeinig sydd â’r union un cynllun addurnol, ond mae rhai o’r patrymau i’w gweld ar bowlenni eraill. Roedd hon yn eitem hynod foethus ar gyfer fila gymharol ddi-nod, ac mae’n debyg iddi gael ei defnyddio ar gyfer cymysgu gwin a dŵr mewn ciniawau crand ac yn ystod dathliadau. Ni allwn ond dyfalu sut y cafodd ei thorri a’i gadael yn ystafell gefn fila Abermagwr. Yn dilyn gwaith cadwraeth arbennig bydd yn cael ei harddangos yn Amgueddfa Ceredigion.\nCrefft ac arloesedd y Rhufeinwyr: Y to o lechi carreg\nRoedd to llechi’r fila yn destun un o’r astudiaethau modern trylwyraf o grefft y töwr Rhufeinig, yr ymgymerwyd â hi dan arweiniad Bill Jones, arbenigwr ar hanes y diwydiant llechi. Oherwydd bod y llechfaen-siâl lleol a ddefnyddiwyd i doi’r fila yn weddol feddal, mae amrywiaeth o linellau marcio – neu farciau töwr – wedi’u cadw. Nid yw’r marciau hyn i’w cael ar lechi filâu eraill. Mae’r marciau’n dangos bod sgiliau, arferion ac offer toi wedi parhau o’r cyfnod Rhufeinig hyd y cyfnod diwydiannol diweddar, a bod arbenigwr yn bresennol ar y safle yn ystod y gwaith adeiladu.\nByddai’r to gorffenedig o lechi pumonglog a chweonglog pigfain wedi bod yn hynod addurnol. Mae Bill Jones yn amcangyfrif bod angen tua 6,600 o lechi ar gyfer to’r prif adeilad, a rhyw 2,475 o lechi ar gyfer toeon llai yr adenydd. Byddai’r to cyfan wedi pwyso rhwng 18 a 23 o dunelli metrig, gan ddibynnu ar feintiau’r llechi Rhufeinig a ddefnyddiwyd. Byddai trawstiau derw sylweddol wedi cynnal pwysau enfawr y llechi.\nMae’r fila wedi’i chladdu o dan dir amaethyddol modern, ond mae’r darganfyddiadau’n cael eu harddangos yn Amgueddfa Ceredigion yn Aberystwyth, a gellir astudio ffotograffau a chynlluniau ar-lein yn www.coflein.gov.uk\nEnw’r adroddiad terfynol gydag atodiadau llawn gan awduron arbenigol yw: ‘The Romano-British villa at Abermagwr, Ceredigion: excavations 2010–15’ gan J.L. Davies a T. Driver. Cafodd ei gyhoeddi yn Archaeologia Cambrensis, Cyfrol 167 (2018).\nMae’r holl ddarganfyddiadau o’r fila wedi’u rhoi ar adnau yn Amgueddfa Ceredigion, Aberystwyth, ac mae’r darganfyddiadau gorau’n cael eu harddangos yno. Mae’r archif ddigidol a phapur i’w chael yng Nghofnod Henebion Cenedlaethol Cymru, Aberystwyth.\nI gael mwy o wybodaeth ewch i gofnod ar-lein y Comisiwn Brenhinol:\nEwch i’r dudalen Facebook ar gyfer y fila Rufeinig: www.facebook.com/AbermagwrRomanVilla\nUwch Ymchwilydd (Arolygu o’r Awyr)\nDELWEDDAU: (gellir darparu delweddau cydraniad uchel)\n1 – Fila Rufeinig Abermagwr. Ailgread o’r tŷ neu domus gan Toby Driver, yn dangos gardd syml a llwybr graean o amgylch y fila, a lloc ehangach y fila a oedd mae’n debyg yn cael ei defnyddio fel iard i’r da byw.\n2 – Abermagwr. Llestr neu bowlen Rufeinig o wydr nadd. Ffotograffau o rai o ddarnau’r llestr gwydr nadd sydd wedi goroesi, gyda llun mewnosod yn dangos lluniad ailgreu o’r bowlen gan Yvonne Beadnell (Hawlfraint y Goron CBHC).\n3 – Darn o lestr Rhufeinig o wydr nadd: y darganfyddiad gwreiddiol gan wirfoddolwr lleol ym mis Gorffennaf 2011 (Hawlfraint y Goron CBHC).\n4 – Abermagwr. Llechen fawr o garreg leol o do’r fila, a ddarganfuwyd mewn ffos yn dyddio’n ôl i’r cyfnod Rhufeinig beth pellter o’r tŷ. Roedd wedi’i chymryd o adfeilion y fila (Hawlfraint y Goron CBHC).


1 Brenhinoedd 14 BWM - Y pryd hwnnw y clafychodd Abeia mab - Bible Gateway\n1 Brenhinoedd 14\n1 Brenhinoedd 131 Brenhinoedd 15\n1 Brenhinoedd 14 Beibl William Morgan (BWM)\n14 Y pryd hwnnw y clafychodd Abeia mab Jeroboam. 2 A Jeroboam a ddywedodd wrth ei wraig, Cyfod atolwg, a newid dy ddillad, fel na wypont mai ti yw gwraig Jeroboam; a dos i Seilo: wele, yno y mae Ahïa y proffwyd, yr hwn a ddywedodd wrthyf y byddwn frenin ar y bobl yma. 3 A chymer yn dy law ddeg o fara, a theisennau, a chostrelaid o fêl, a dos ato ef: efe a fynega i ti beth a dderfydd i’r bachgen. 4 A gwraig Jeroboam a wnaeth felly; ac a gyfododd ac a aeth i Seilo, ac a ddaeth i dŷ Ahïa. Ond ni allai Ahïa weled; oherwydd ei lygaid ef a ballasai oblegid ei henaint.\n5 A dywedodd yr Arglwydd wrth Ahïa, Wele, y mae gwraig Jeroboam yn dyfod i geisio peth gennyt dros ei mab; canys claf yw efe: fel hyn ac fel hyn y dywedi wrthi hi: canys pan ddelo hi i mewn, hi a ymddieithra. 6 A phan glybu Ahïa drwst ei thraed hi yn dyfod i’r drws, efe a ddywedodd, Tyred i mewn, gwraig Jeroboam; i ba beth yr wyt ti yn ymddieithro? canys myfi a anfonwyd atat ti â newyddion caled. 7 Dos, dywed wrth Jeroboam, Fel hyn y dywedodd Arglwydd Dduw Israel; Yn gymaint â darfod i mi dy ddyrchafu di o blith y bobl, a’th wneuthur di yn flaenor ar fy mhobl Israel, 8 A thorri ymaith y frenhiniaeth oddi wrth dŷ Dafydd, a’i rhoddi i ti; ac na buost ti fel fy ngwas Dafydd, yr hwn a gadwodd fy ngorchmynion, a’r hwn a rodiodd ar fy ôl i â’i holl galon, i wneuthur yn unig yr hyn oedd uniawn yn fy ngolwg i; 9 Ond a wnaethost ddrwg y tu hwnt i bawb a fu o’th flaen di; ac a aethost ac a wnaethost i ti dduwiau dieithr, a delwau toddedig, i’m digio i, ac a’m teflaist i o’r tu ôl i’th gefn: 10 Am hynny, wele fi yn dwyn drwg ar dŷ Jeroboam; a thorraf ymaith oddi wrth Jeroboam bob gwryw, y gwarchaeëdig a’r gweddilledig yn Israel; a mi a fwriaf allan weddillion tŷ Jeroboam, fel y bwrir allan dom, nes ei ddarfod. 11 Y cŵn a fwyty yr hwn fyddo farw o eiddo Jeroboam yn y ddinas; ac adar y nefoedd a fwyty yr hwn fyddo farw yn y maes: canys yr Arglwydd a’i dywedodd. 12 Cyfod di gan hynny, dos i’th dŷ: a phan ddelo dy draed i’r ddinas, bydd marw y bachgen. 13 A holl Israel a alarant amdano ef, ac a’i claddant ef: canys efe yn unig o Jeroboam a ddaw i’r bedd; oherwydd cael ynddo ef beth daioni tuag at Arglwydd Dduw Israel, yn nhŷ Jeroboam. 14 Yr Arglwydd hefyd a gyfyd iddo frenin ar Israel, yr hwn a dyr ymaith dŷ Jeroboam y dwthwn hwnnw: ond pa beth? ie, yn awr. 15 Canys yr Arglwydd a dery Israel, megis y siglir y gorsen mewn dwfr; ac a ddiwreiddia Israel o’r wlad dda hon a roddodd efe i’w tadau hwynt, ac a’u gwasgar hwynt tu hwnt i’r afon; oherwydd gwneuthur ohonynt eu llwyni, gan annog yr Arglwydd i ddigofaint. 16 Ac efe a ddyry heibio Israel, er mwyn pechodau Jeroboam, yr hwn a bechodd, a’r hwn a wnaeth i Israel bechu.\n17 A gwraig Jeroboam a gyfododd, ac a aeth ymaith, ac a ddaeth i Tirsa: ac a hi yn dyfod i drothwy y tŷ, bu farw y bachgen. 18 A hwy a’i claddasant ef; a holl Israel a alarasant amdano, yn ôl gair yr Arglwydd, yr hwn a lefarasai efe trwy law ei was Ahïa y proffwyd. 19 A’r rhan arall o weithredoedd Jeroboam, fel y rhyfelodd efe, ac fel y teyrnasodd efe, wele hwynt yn ysgrifenedig yn llyfr cronicl brenhinoedd Israel. 20 A’r dyddiau y teyrnasodd Jeroboam oedd ddwy flynedd ar hugain: ac efe a hunodd gyda’i dadau; a Nadab ei fab a deyrnasodd yn ei le ef.\n21 A Rehoboam mab Solomon a deyrnasodd yn Jwda. Mab un flwydd a deugain oedd Rehoboam pan aeth efe yn frenin, a dwy flynedd ar bymtheg y teyrnasodd efe yn Jerwsalem, y ddinas a ddewisasai yr Arglwydd o holl lwythau Israel, i osod ei enw yno. Ac enw ei fam ef oedd Naama, Ammones. 22 A Jwda a wnaeth ddrygioni yng ngolwg yr Arglwydd; a hwy a’i hanogasant ef i eiddigedd, rhagor yr hyn oll a wnaethai eu tadau, yn eu pechodau a wnaethent. 23 Canys hwy a adeiladasant iddynt uchelfeydd, a delwau, a llwyni ar bob bryn uchel, a than bob pren gwyrddlas. 24 A gwŷr sodomiaidd oedd yn y wlad: gwnaethant hefyd yn ôl holl ffieidd‐dra’r cenhedloedd a fwriasai yr Arglwydd allan o flaen meibion Israel.\n25 Ac yn y bumed flwyddyn i’r brenin Rehoboam, Sisac brenin yr Aifft a ddaeth i fyny yn erbyn Jerwsalem. 26 Ac efe a ddug ymaith drysorau tŷ yr Arglwydd, a thrysorau tŷ y brenin; efe a’u dug hwynt ymaith oll: dug ymaith hefyd yr holl darianau aur a wnaethai Solomon. 27 A’r brenin Rehoboam a wnaeth yn eu lle hwynt darianau pres, ac a’u rhoddodd hwynt i gadw yn llaw tywysogion y rhedegwyr, y rhai oedd yn cadw drws tŷ y brenin. 28 A phan elai y brenin i dŷ yr Arglwydd, y rhedegwyr a’u dygent hwy, ac a’u hadferent i ystafell y rhedegwyr.\n29 A’r rhan arall o weithredoedd Rehoboam, a’r hyn oll a wnaeth efe, onid ydynt hwy yn ysgrifenedig yn llyfr cronicl brenhinoedd Jwda? 30 A rhyfel fu rhwng Rehoboam a Jeroboam yr holl ddyddiau. 31 A Rehoboam a hunodd gyda’i dadau, ac a gladdwyd gyda’i dadau yn ninas Dafydd. Ac enw ei fam ef oedd Naama, Ammones. Ac Abeiam ei fab a deyrnasodd yn ei le ef.


Mwy o fyfyrwyr yn cael gradd dosbarth cyntaf - BBC Cymru Fyw\nMwy o fyfyrwyr yn cael gradd dosbarth cyntaf\nMae nifer y myfyrwyr sydd yn cael gradd dosbarth cyntaf ym Mhrifysgolion Cymru wedi codi 76% ers 2010.\nMae'r gwaith ymchwil gan BBC Cymru yn dangos mai 2,335 o bobl gafodd radd dosbarth cyntaf yn 2009-10 ond 4,110 oedd y ffigwr yn 2013-14.\nPrifysgol Bangor ac Abertawe welodd y cynnydd mwyaf mewn graddau dosbarth cyntaf. Yn ystod y pum mlynedd ddiwethaf mae'r nifer wedi dyblu ym Mhrifysgol Abertawe tra ym Mangor mae'r canran wedi codi o 14 i 21%.\nMae Prifysgol Abertawe yn dweud mai gwaith caled y myfyrwyr a'r safon uchel o ddysgu sydd i gyfri am hyn tra bod Prifysgol Bangor yn dweud ei bod wedi gwobrwyo 3% yn llai o raddau dosbarth cyntaf a 2:1 na'r ffigwr cyfartalog ar gyfer gweddill Prydain.\nSyr Deian Hopkin\nYn ôl yr Academydd Syr Deian Hopkin, sydd yn gyn ganghellor mewn prifysgol yn Llundain, dyw'r system bresennol ddim yn gweddu ac mae angen ei newid.\nMae'n teimlo y byddai newid y system o fudd i'r myfyrwyr a chyflogwyr.\n"Dw i ddim yn credu fod rhoi 2:1 neu gyntaf neu 2:2 yn ei hunan yn ddigon. Mae'n rhaid i ni gael rhywbeth gwahanol sydd yn galluogi pobl i adlewyrchu ei holl gymeriad, sgiliau, profiad a phopeth a dydy rhoi label 2:1, 1, 2, ddim yn gwneud hynny."\nMae Cyfarwyddwr Gwasanaethau Academaidd UCL, Derfel Owen yn dweud nad ydy hi'n haws i gael gradd well heddiw.\n"Yn fy marn i mae 'na ddau beth sy'n digwydd. Mae myfyrwyr yn trio'n galetach i gael y graddau uwch achos maen nhw'n gwybod bod nhw angen nhw i gael job ar ôl prifysgol ac mae prifysgolion lot fwy clir nag oedden nhw o'r blaen am beth sydd angen gwneud i gael y graddau uwch."\nOnd mae'n dweud y byddai mabwysiadu system rhyngwladol debyg i America yn syniad gwerth ei ystyried.\nYn San Steffan mae Aelodau Seneddol wedi bod yn trafod papur gwyrdd ar ddiwygio addysg uwch yn Lloegr.\nMae'r ddeddf ddrafft yn disgrifio'r system bresennol fel un sydd yn methu a gwobrwyo myfyrwyr yn effeithiol ac yn methu a darparu gwybodaeth ddigonol i gyflogwyr.\nDoes dim cynlluniau ar hyn o bryd i newid y system yng Nghymru.


CCFC Foundation | Rhodd er cof\nMae rhoi rhodd er cof am rywun yn ffordd arbennig ac ystyrlon iawn o gofio amdano. Byddwch yn anrhydeddu eu bywyd ac yn helpu eraill yn ein cymuned hefyd. Rydyn ni bob amser yn hynod ddiolchgar o gael y rhoddion hyn.\nRhoi er cof am rywun annwyl\nRhowch rodd yn enw eich anwyliaid. Wrth i chi wneud eich rhodd, gallwch ddweud wrthym beth yw enw’r person arbennig hwn ac, os hoffech chi, gallwch ddweud mwy wrthym pam eich bod yn rhoi cyfraniad.\nCreu tudalen deyrnged\nMae sefydlu tudalen deyrnged gyda JustGiving yn hawdd. Gallwch greu a rhannu tudalen sy’n cynnwys atgofion personol a lluniau. Gall eich teulu a’ch ffrindiau ychwanegu eu teyrngedau eu hunain. Gallant hefyd gyfrannu neu gysylltu eu tudalennau codi arian eu hunain er cof am eich anwyliaid. Gall y dudalen deyrnged aros ar agor am ba hyd bynnag y dymunwch, a gallwch barhau i gofio eich anwylyd gyda rhoddion ar ben-blwyddi neu ddyddiadau ystyrlon eraill am flynyddoedd i ddod.\nCreu eich tudalen deyrnged yma.\nCysylltwch â ni os hoffech chi gael help i sefydlu eich tudalen deyrnged gyda JustGiving.\nCasgliadau o angladdau a gwasanaethau coffa\nGallwch hefyd drefnu casgliad yn lle blodau yn angladd neu wasanaeth coffa eich anwyliaid fel ffordd arbennig arall o roi rhodd er cof amdanynt.\nDylai eich trefnydd angladdau drefnu hyn ar eich rhan gyda rhoddion yn cael eu hanfon i Sefydliad Cymunedol Clwb Pêl-droed Dinas Caerdydd. Os ydych chi’n dewis gwneud hyn eich hun, mae’n hawdd creu tudalen gasglu ar-lein gan ddefnyddio JustGiving neu gysylltu â ni i gael amlenni rhoddion, rydyn ni'n fwy na pharod i’ch cefnogi.\nOs ydych chi’n bwriadu anfon eich casgliad atom, peidiwch ag anfon arian parod drwy’r post. Rydyn ni'n argymell anfon siec yn daladwy i ‘Cardiff City FC Community Foundation’.\nSefydliad Pêl-droed Dinas Caerdydd\nHoffem ysgrifennu atoch i ddiolch i chi am y rhodd arbennig hon, felly cofiwch gynnwys eich manylion cyswllt.\nRydyn ni’n gwybod bod hwn yn gyfnod anodd, felly os oes unrhyw beth y gallwn ni eich helpu chi gydag ef, mae croeso i chi gysylltu drwy ffonio 0292023121212, neu anfon neges e-bost i fundraising@cardiffcityfc.org.uk. Rydyn ni yma i helpu a byddem wrth ein bodd yn clywed gennych chi.


Canolfan Arloesi Technolegau Cynorthwyol (ATIC) | University of Wales Trinity Saint David\nMae ATiC yn ganolfan ymchwil integredig sy’n rhoi dulliau meddwl sy'n canolbwyntio ar ddefnyddwyr, a dulliau arloesi strategol, ar waith yn ein cyfleuster o’r radd flaenaf ym maes ymchwil i Brofiadau Defnyddwyr yn Ardal Arloesi Abertawe PCYDDS.\nTrwy ymchwil cydweithredol, gallwn weithio gyda chi i ddatblygu cynnyrch, gwasanaethau a systemau arloesol yn y sector iechyd a llesiant.\nAMae ATiC yn bartner ym mhrosiect Accelerate sy’n helpu arloeswyr yng Nghymru i droi eu syniadau’n ddatrysiadau. Os oes gennych syniad ar gyfer technoleg gofal iechyd ond nid ydych yn siŵr pa gamau i’w cymryd nesaf, os ydych mewn busnes ac yn chwilio i ehangu eich ystod o gynhyrchion, neu os ydych yn weithiwr proffesiynol perthynol i iechyd sydd wedi sylwi ar ffordd glyfar o wella proses – rydyn ni eisiau gweithio gyda chi.\nYn hytrach na darparu cyllid neu grantiau, mae’r rhaglen yn cynnig mynediad i’r arbenigedd academaidd, y ddealltwriaeth fanwl o ecosystem gwyddorau bywyd a’r cyfleusterau o’r radd flaenaf. Mae Accelerate, yn gydweithrediad arloesol rhwng tri o brifysgolion Cymru a Hwb Gwyddorau Bywyd Cymru.\nMae ATiC yn ganolfan ymchwil sydd ag arbenigedd a phrofiad mewn dylunio defnyddiwr-ganolog, gwerthuso a dadansoddi profiad defnyddwyr, data 3D a chipio symudiad, yn ogystal â phrototeipio mewn ystod o ddefnyddiau.\nCysylltwch â ni i drafod sut y gallwn weithio gyda chi: atic@uwtsd.ac.uk | 01792 481232\nCyflawnir Ymchwil ATiC gan ymchwilwyr profiadol ac arbenigwyr Ymchwil ac Arloesi sy’n dod o bob rhan o’r Brifysgol, gyda phenodiadau allanol a secondiadau mewnol yn ategu hyn fesul prosiect.\nUwch Gymrawd Arloesi\nPrif Gymrawd Arloesi\nYr Athro Ian Walsh\nYma yn ATiC rydym wedi buddsoddi’n sylweddol yn ein cyfleusterau a seilwaith i greu’r amgylchedd gorau posibl ar gyfer prif academia’r DU a Gwyddor Bywyd cyhoeddus a phreifat a sefydliadau gofal iechyd i ffynnu.\nO fewn Labordy UX ATiC rydym yn cynnig amrywiaeth gynhwysfawr o ffyrdd biometrig a seicoffisiolegol o fesur Profiadau Defnyddwyr.\nAmrywiaeth o systemau sganio o safon diwydiant ar gyfer sganio a mesur y corff, gwrthrychau ac amgylcheddau gofodol yn fanwl gywir. Gyda’r gallu i ddefnyddio’r wybodaeth hon i fodelu, dadansoddi a hefyd gwireddu mewn rhithrealiti.\nMae ein hamrywiaeth o weithdai a chyfleusterau yn caniatáu i ni brototeipio a gorffennu mewn ystod eang o ddeunyddiau. Gan gynnwys prototeipio 3D cyflym mewn amrywiaeth o ddefnyddiau, megis plastig, ffibr carbon, cwyr a resin, i weddu i lawer o gymwysiadau.\nMae’r Macro Labordy yn lle amlbwrpas sy’n caniatáu i ni gipio rhyngweithiadau corfforol a chymdeithasol ar raddfa fawr.\nMae ATiC yn un o bedwar partner yn rhaglen Accelerate (Sbardun Arloesi a Thechnoleg Iechyd Cymru).\nMae Accelerate, yn gydweithrediad arloesol rhwng tri o brifysgolion Cymru a Hwb Gwyddorau Bywyd Cymru. Mae’n helpu trosi syniadau arloesol yn gynhyrchion a gwasanaethau technoleg newydd i’r sector iechyd a gofal, yn gyflym.\nTrwy Accelerate, gall ein partneriaid eich helpu chi i fynd i’r afael ag ystod eang o heriau ymchwil a datblygu.\nPrifysgol Cymru Y Drindod Dewi Sant | Technium 1


Hen Ysgubor (49161) | Y Gorau O Gymru\nHen Ysgubor (49161)\nLampeter, Pembrokeshire & West Wales\nBwthyn moethus i 6 gyda bath Jacuzzi, wedi ei leoli yng nghanol cefn gwlad hyfryd Gorllewin Cymru. Siwrnai fer yn unig o arfordir gwych Bae Ceredigion.\n3 ystafell ymolchi\nAmser cyrraedd: 16:00\nAmser gadael: 10:00\nMae Hen Ysgubor yn fwthyn moethus 5 seren gyda stôf llosgi coed groesawgar, wedi ei leoli yng nghanol cefn gwlad hyfryd Gorllewin Cymru. Mae ganddo hefyd ystafell gemau ar wahân ar y safle. Siwrnai fer yn unig o arfordir gwych Bae Ceredigion, ardal Gadwraeth arbennig sy’n enwog am ei phoblogaeth frodorol o ddolffiniaid a llamidyddion. Mae croeso i westeion gerdded o amgylch y tir a’r ardal amgylchynol a gwylio’r gweithgareddau bob dydd ar y fferm hon sydd wedi ennill sawl gwobr.\nCyn adeilad fferm wedi ei drawsnewid yw Hen Ysgubor, sydd hefyd yn addas ar gyfer pobl gydag anableddau symudol. Wrth i chi gamu i mewn mae awyrgylch groesawgar yn aros amdanoch yn y lolfa gartrefol gyda lle tân o gerrig a derw. Bydd y stôf llosgi coed wedi ei pharatoi ar eich cyfer os ydych yn cyrraedd pan fo’r tywydd ychydig yn oerach.\nLolfa helaeth a chysurus gyda llawr derw. Stôf llosgi coed (darperir basged o goed tân), teledu, chwaraewr DVD a CD. Gellir trawsnewid y soffa yn wely dwbl. Mae’r bwthyn 5 seren hwn wedi ei ddodrefnu gyda dodrefn derw drwyddo draw.\nCegin gyflawn yn cynnwys golchwr llestri, oergell, microdon, rhewgell, popty maint llawn / hob, peiriant golchi dillad / sychwr dillad a chyfarpar smwddio. Ceir hefyd gasgliad cyflawn o lestri, gwydrau, cytleri, sosbenni ayb i wneud coginio yn bleser.\nYstafell wely ar y llawr isaf gyda gwely maint king ac ystafell en-suite fawr, gyda thoiled a basn golchi dwylo. Dodrefn derw yn cynnwys cwpwrdd dillad, cist o ddroriau, cabinet wrth y gwely a drych.\nGrisiau derw yn arwain at ddwy ystafell wely - un dwbl ac un twin.\nMae gan yr ystafell wely ddwbl ystafell en-suite gyda chawod y gellir cerdded i mewn iddi. Toiled a basn golchi dwylo. Dodrefn yn cynnwys cist o ddroriau, cwpwrdd dillad a chabinetau wrth ochr y gwely.\nYstafell wely twin ensuite gyda baddon jacuzzi , toiled a basn golchi dwylo yn yr ystafell ymolchi. Dodrefn yn cynnwys cist o ddroriau derw a chabinet wrth y gwelyau.\nArdal batio i’w rannu gyda dodrefn gardd i fwynhau'r golygfeydd hyfryd, barbeciw, awyr iach a heulwen.\nYstafell gemau gyda bwrdd pwl a thennis bwrdd.\nGellir gosod gwely sengl ychwanegol yn unrhyw un o’r ystafelloedd gwely.\nDillad gwely a thywelion yn gynwysedig heb gost ychwanegol.\nDarperir cot a chadair uchel ar gais. Dewch a’ch dillad gwely eich hunain ar gyfer y cot os gwelwch yn dda.\nDigonedd o le parcio diogel.\nFfolder yn llawn gwybodaeth am weithgareddau ac atyniadau lleol yn y bwthyn.\nTe Cymreig a danteithion lleol i’ch croesawu pan fyddwch yn cyrraedd.\nDim ysmygu yn y bwthyn.\nYstafell gemau ar y safle a gardd gaeedig i’w rhannu.\nDarperir barbeciw - Bydd angen dod a siarcol eich hun\nUchafswm o 2 anifail anwes, ac fe’u caniateir ar lawr gwaelod y bwthyn yn unig.\nLlun - Sad: 9am - 4:30pm\nLlun - Sad: 8am - 8pm\nSul: 10am - 6pm\nGwobrau ac Aelodaeth


Cyfoeth Naturiol Cymru / Cyfoeth Naturiol Cymru yn ymchwilio i achos o lygredd\nCyfoeth Naturiol Cymru yn ymchwilio i achos o lygredd\nMae Cyfoeth Naturiol Cymru (CNC) yn ymchwilio i ddigwyddiad o lygredd ar ôl derbyn adroddiadau o afliwiad o’r Afon Teifi yng Ngheredigion ar ddydd Sadwrn (17 Rhagfyr).\nY Newyddion Diweddaraf 17:00, 20/12/16\nLlygredd afon yng Ngheredigion\nMae Cyfoeth Naturiol Cymru (CNC) yn parhau i ymchwilio achos o lygredd yn yr Afon Teifi yng Ngheredigion ac wedi canfod o leiaf 1,000 o bysgod wedi eu lladd gan gynnwys eogiaid a brithyll môr.\nEffeithiwyd ar tua phum milltir o’r afon.\nMae timau CNC wedi bod yn gweithio ar y safle i sicrhau bod mesurau rheoli ar waith i atal llygredd pellach ac yn cynnal arolygon i asesu’r effaith ar bysgod a bywyd gwyllt eraill yn yr afon.\nDywedodd Gavin Bown, Rheolwr Dyletswydd y De-orllewin ar gyfer CNC:\n“Y Teifi yw un o’r pysgodfeydd hamdden a rhwyd bwysicaf ar gyfer eogiaid a brithyll môr yng Nghymru, ac mae’n hanfodol i’r diwydiant twristiaeth leol.\n“Hefyd mae’n Ardal Cadwraeth Arbennig sy’n bwysig yn rhyngwladol ar gyfer eogiaid, yn ogystal â rhywogaethau o bysgod sydd mewn perygl megis y llysywod pendoll a’r pennau lletwad.\n“Rydym wedi gweithio gydag Ymddiriedolaethau Afonydd Teifi a phartneriaid eraill am flynyddoedd lawer i wella stociau pysgod, dileu rhwystrau i ymfudo a gwella mynediad i bysgod.\n“Mae pysgodfeydd Cymru yn eiconig a gwerthfawr iawn felly mae’n drychinebus pan mae achosion o lygredd yn digwydd, ond byddwn yn gweithio gyda’n partneriaid a gwneud ein gorau i adfer yr afon cyn gynted â phosibl.”\nMae Cyfoeth Naturiol Cymru hefyd yn gweithio’n agos gyda Chyngor Sir Ceredigion.\nDywedodd Cynghorydd Rhodri Evans, aelod o’r Cabinet sy’n gyfrifol am Wasanaethau Ffordd o Fyw:\n“Yn amlwg mae hwn yn fater difrifol iawn ond gobeithio fod ymateb cyflym wedi cael ei weithredu i leihau effaith y gollyngiad i’r afon.\n“Mae gwaith mawr ar y gweill i lanhau a, gobeithio, dylai hyn leihau unrhyw lygru ymhellach o’r cyrsiau dŵr.\n“Yn amlwg mae’r digwyddiad wedi cael effaith pryderus ar ecoleg yr afon ond rwy’n gwybod bod swyddogion CNC yn gwneud asesiadau manwl i asesu pa effaith fydd hyn yn ei gael yn y tymor byr a’r hirdymor. .\n“Rwyf wedi derbyn adroddiadau gan drigolion lleol am bysgod marw yn yr afon, ond rydym yn aros am adroddiadau pellach gan asiantaethau eraill fydd yn darparu darlun llawnach ac eglurach.\n“Mae pysgotwyr lleol a grwpiau eraill yn bryderus gan fod yr Afon Teifi mor bwysig i’r amgylchedd, treftadaeth ac economi'r siroedd ar ddwy ochr i’r afon’\nDIWEDDARIAD 18:00, 19/12/16\nRhagor o bysgod wedi'u lladd yng Ngheredigion\nMae ymchwiliad Cyfoeth Naturiol Cymru (CNC) o lygredd yn yr Afon Teifi ynn Ngheredigion yn parhau ac wedi darganfod o leiaf 1,000 o bysgod wedi marw, yn cynnwys eogiaid a sewin.\nMeddai Gavin Bown, Rheolwr ar Ddyletswydd y De Orllewin ar gyfer CNC:\n“Mae ein hafonydd yn gartref i rywogaethau toreithiog, amrywiol a gwerthfawr o blanhigion ac anifeiliaid, felly mae’n bwysig inni ddelio â llygredd cyn gynted â phosibl.\n“Mae'r llygredd yn y Teifi ger Tregaron wedi cael effaith arwyddocaol i lawr yr afon.\n“Wrth i'n swyddogion barhau i asesu'r effaith lawn ar yr afon, mae'r nifer o bysgod marw maen nhw'n ei ddarganfod yn cynyddu.\n“Mae'r mesurau rheoli yn aros yn eu lle ac rydym yn ymchwilio i achos y digwyddiad i wneud yn siwr ni fydd mwy o lygredd yn mynd i'r afon.\n“Rhowch wybod i ni am lygredd, pysgod marw neu mewn trafferth gan ffonio ein rhif digwyddiadau 24 awr, 0300 065 3000.”\nMae swyddogion CNC wedi bod i'r afon ac wedi darganfod safle amaethyddol yn ardal Tregaron fel ffynhonnell debygol y llygredd.\nMae o leiaf 200 o bysgod wedi’u lladd, ond mae’n debygol fod rhagor wedi marw. Mae gwaith yn parhau i asesu graddfa’r effaith ac ymchwilio i achos y digwyddiad.\nMae mesurau rheoli llygredd fel byndiau wedi'u gosod i leihau'r effaith ar yr afon a bywyd gwyllt.\nMeddai Gavin Bown, Rheolwr Dyletswydd y De Orllewin ar gyfer Cyfoeth Naturiol Cymru:\n"Bydd ein swyddogion yn parhau i asesu effaith lawn ar yr afon a gwneud yn siŵr bod mesurau rheoli yn aros yn eu lle nes ein bod ni'n siwr ni fydd mwy o lygredd yn mynd i'r afon.\n"Hoffem ddiolch i'r bobl sydd wedi rhoi gwybod i ni am y digwyddiad ar ein llinell ddigwyddiadau 24 awr, 0300 065 3000."


Polisi Preifatrwydd – W4OS\nCyfeiriad ein gwefan yw: https://w4os.org. Datblygir y prosiect hwn gan, a chynhelir y wefan hon gan Speculoos World .\nPan fydd ymwelwyr yn gadael sylwadau ar y wefan rydym yn casglu’r data a ddangosir yn y ffurflen sylwadau, a hefyd cyfeiriad IP yr ymwelydd a llinyn asiant defnyddiwr porwr i helpu i ganfod sbam.\nMae’n bosibl y bydd llinyn dienw a grëwyd o’ch cyfeiriad e-bost (a elwir hefyd yn hash) yn cael ei ddarparu i wasanaeth Gravatar i weld a ydych yn ei ddefnyddio. Mae polisi preifatrwydd gwasanaeth Gravatar ar gael yma: https://automattic.com/privacy/. Ar ôl cymeradwyo’ch sylw, mae’ch llun proffil yn weladwy i’r cyhoedd yng nghyd-destun eich sylw.\nOs ydych chi’n uwchlwytho delweddau i’r wefan, dylech osgoi uwchlwytho delweddau gyda data lleoliad wedi’i fewnosod (EXIF GPS) wedi’i gynnwys. Gall ymwelwyr â’r wefan lawrlwytho a thynnu unrhyw ddata lleoliad o ddelweddau ar y wefan.\nOs byddwch yn gadael sylw ar ein gwefan gallwch optio i mewn i gadw eich enw, cyfeiriad e-bost a gwefan mewn cwcis. Mae’r rhain er hwylustod i chi fel na fydd yn rhaid i chi lenwi’ch manylion eto pan fyddwch yn gadael sylw arall. Bydd y cwcis hyn yn para am flwyddyn.\nOs byddwch yn ymweld â’n tudalen mewngofnodi, byddwn yn gosod cwci dros dro i benderfynu a yw eich porwr yn derbyn cwcis. Nid yw’r cwci hwn yn cynnwys unrhyw ddata personol a chaiff ei daflu pan fyddwch yn cau eich porwr.\nPan fyddwch yn mewngofnodi, byddwn hefyd yn sefydlu nifer o gwcis i arbed eich gwybodaeth mewngofnodi a’ch dewisiadau arddangos sgrin. Mae cwcis mewngofnodi yn para am ddau ddiwrnod, ac mae cwcis opsiynau sgrin yn para am flwyddyn. Os dewiswch “Cofiwch Fi”, bydd eich mewngofnodi yn parhau am bythefnos. Os byddwch yn allgofnodi o’ch cyfrif, bydd y cwcis mewngofnodi yn cael eu dileu.\nOs byddwch yn golygu neu’n cyhoeddi erthygl, bydd cwci ychwanegol yn cael ei gadw yn eich porwr. Nid yw’r cwci hwn yn cynnwys unrhyw ddata personol ac yn syml mae’n nodi ID post yr erthygl rydych chi newydd ei golygu. Mae’n dod i ben ar ôl 1 diwrnod.\nGall erthyglau ar y wefan hon gynnwys cynnwys wedi’i fewnosod (ee fideos, delweddau, erthyglau, ac ati). Mae cynnwys wedi’i fewnosod o wefannau eraill yn ymddwyn yn union yr un ffordd â phe bai’r ymwelydd wedi ymweld â’r wefan arall.\nGall y gwefannau hyn gasglu data amdanoch chi, defnyddio cwcis, mewnosod tracio trydydd parti ychwanegol, a monitro eich rhyngweithio â’r cynnwys sydd wedi’i fewnosod, gan gynnwys olrhain eich rhyngweithio â’r cynnwys sydd wedi’i fewnosod os oes gennych gyfrif ac wedi mewngofnodi i’r wefan honno.\nNeb (ac eithrio gwrth-spam, diogelwch neu ddadansoddeg fyd-eang, nad yw’n bersonol, gweler isod).\nOs gadewch sylw, cedwir y sylw a’i fetadata am gyfnod amhenodol. Mae hyn er mwyn i ni allu adnabod a chymeradwyo unrhyw sylwadau dilynol yn awtomatig yn hytrach na’u cadw mewn ciw cymedroli.\nAr gyfer defnyddwyr sy’n cofrestru ar ein gwefan (os o gwbl), rydym hefyd yn storio’r wybodaeth bersonol a ddarperir ganddynt yn eu proffil defnyddiwr. Gall pob defnyddiwr weld, golygu, neu ddileu eu gwybodaeth bersonol ar unrhyw adeg (ac eithrio na allant newid eu henw defnyddiwr). Gall gweinyddwyr gwefannau hefyd weld a golygu’r wybodaeth honno.\nOs oes gennych chi gyfrif ar y wefan hon, neu os ydych wedi gadael sylwadau, gallwch wneud cais i dderbyn ffeil wedi’i hallforio o’r data personol sydd gennym amdanoch, gan gynnwys unrhyw ddata rydych wedi’i ddarparu i ni. Gallwch hefyd ofyn i ni ddileu unrhyw ddata personol sydd gennym amdanoch. Nid yw hyn yn cynnwys unrhyw ddata y mae’n rhaid i ni ei gadw at ddibenion gweinyddol, cyfreithiol neu ddiogelwch.\nGall sylwadau ymwelwyr gael eu gwirio trwy Akismet a/neu Wordfence am wasanaethau canfod sbam, maen nhw’n casglu rhywfaint o ddata ac yn gosod cwcis dim ond i gyflawni eu pwrpas.


Top Tueddiadau Rheoli Prosiect 5 yn 2018 | callthepm.com\n07/11/2017gan Imran ZamanDim SylwadauARTICLES\nGwiriwch hyn allan:\nMae'r maes rheoli prosiect yn cael ei drawsnewid yn sylweddol o ganlyniad i amrywiad mewn arferion busnes, gofynion y prosiect, a'r canlyniadau disgwyliedig. Bwriedir i'r Swyddfa Rheoli Prosiect gludo ffocws a chanolbwyntio'n fwy arwyddocaol ar y bobl, prosesau prosiect a thechnolegau sydd ar gael sydd eu hangen i gyflawni prosiectau yn llwyddiannus yn hytrach na'r prosiectau eu hunain. Nid yw'n syndod bod yna flaenllaw i brosiectau sy'n delio â chwmnïau blaenllaw yn canolbwyntio ar y tueddiadau rheoli prosiect sy'n dod i'r amlwg a fydd yn eu helpu i lwyddo i wneud prosiectau. Mae'r erthygl hon yn edrych ar bum tueddiad y mae angen i weithwyr proffesiynol rheoli prosiect wylio amdanynt yn 2018.\n1. Yr angen cynyddol am gyfrifoldeb cymdeithasol ac atebolrwydd\nMwy o bwyslais ar atebolrwydd a chyfrifoldeb cymdeithasol yw un o'r tueddiadau rheoli prosiect i wylio amdanynt yn 2018. Y peth pwysicaf ymysg gweithwyr proffesiynol rheoli prosiect yw llwyddo i wneud y prosiect. Fodd bynnag, mae pwysau cynyddol i gwmnïau ystyried y cyfrifoldeb cymdeithasol a'r ffactor atebolrwydd wrth weithredu prosiectau neu gynnal busnes. Ni all gweithwyr proffesiynol rheoli prosiectau sy'n rhedeg prosiectau brynu mwyach â'u prosiectau yn ddienw heb ystyried y ffactorau cymdeithasol ac amgylcheddol hyn. Rydym yn arwain at gyfnod lle bydd angen i weithwyr proffesiynol rheoli prosiectau ddangos mwy o dryloywder a mwy o gyfrifoldeb ac atebolrwydd cymdeithasol o ran darparu prosiectau.\n2. Bydd mwy o bwyslais ar sgiliau meddyliol yn hytrach nag ardystiadau rheoli prosiect\nBydd recriwtio personél rheoli prosiect yn cael ei drawsnewid yn fwy arwyddocaol. Bydd llawer mwy o ffocws yn cael ei roi ar staff rheoli prosiect sy'n meddu ar y sgiliau meddal angenrheidiol a chyfathrebu cadarn yn ychwanegol at sgiliau technegol. Bydd rheoli prosiectau yn canolbwyntio ar unigolion sydd â sgiliau megis y gallu i ddatrys gwrthdaro, y gallu i drin amwysedd a'r gallu i ddod â phobl at ei gilydd trwy ddiplomiaeth yn hytrach nag ymgeiswyr sy'n ceisio cadw i fyny gyda'r gêm ardystio rheoli prosiect. Gan fod sgiliau meddal o'r fath yn anodd eu canfod ond yn hawdd eu canfod gan unrhyw reolwr llogi enwog, bydd pobl sy'n eu meddiannu yn cael eu hystyried yn gyntaf yn y broses llogi.\n3. Bydd gwaith rheoli prosiect yn cael ei ddosbarthu'n bell\nGyda thechnoleg sy'n hyrwyddo a mwy o ddeallusrwydd artiffisial, bydd gweithlu'r prosiect yn cael ei ddosbarthu'n ehangach ac yn symudol. Bydd angen mwy am offer rheoli prosiect a gweithlu o bell.\n4. Cyflwyno Peiriant a chydweithrediad pobl ar gyfer llwyddiant y prosiect\nMae llwyddiant prosiect yn golygu rhyngweithio cyson a pharhaus a chydweithrediad rhwng y grwpiau swyddogaethol. Gyda thechnoleg hyrwyddo, mae gwaith rheoli prosiect yn datblygu bob dydd, felly bydd angen cydweithio rhwng meddalwedd cyfrifiadurol a gweithlu dynol.\n5. Bydd y rhwydwaith o dimau yn symud i gymryd lle timau unigol\nBydd y tîm rheoli prosiect yn symud i hierarchaeth fwy gwastad yn y gweithlu lle bydd gan fwy o'r tīm breintiau tebyg. Mae cyflwyno Model Rhwydwaith o Dimau yn un enghraifft dda a fydd yn manteisio ar yr adnoddau anferth sydd gan gwmni i sicrhau bod prosiectau'n llwyddo. Bydd y rhwydwaith o dimau yn arbenigwyr sy'n rhannu'r un nodau a thalent.\n# Tueddiadau Rheoli Prosiect 2018, #Project Management, #PM, #PMO a #Innovation\n2018 gyrfa cydweithredu arloesi PM PMO Rheolwyr Rhaglenni Rheolwyr Rhaglenni rheoli prosiect swyddfa rheoli prosiect Tueddiadau Rheoli Prosiectau Tueddiadau Rheoli Prosiectau 2018 Rheolwyr Prosiect\nMawrth 18, 2018\nLlogi Tigrau Papur\nAwst 6, 2017\nTop Personau 10 Yr ydych yn Amau i'w Dod o hyd mewn Swyddfa


Gêm Adar Angry Stars Cudd. Chwarae rhad ac am ddim ar-lein\nGêm Adar Angry Stars Cudd Ar-lein\nAdar Angry Stars Cudd\nGêm Disgrifiad: Iawn difyr pos. Pwrpas eich gêm yw i gael amser i gasglu'r holl sêr a fydd yn cael eu cuddio yn ddiogel ac yn guddliw yn erbyn y ddelwedd cefndir. Mae'r holl sêr cyd-fynd yn wahanol, lleoliadau ar hap. Ond mae gennych chwyddwydr, yn ei ddefnyddio. Pwynt y microsgop yn y lleoliad arfaethedig ac os byddwch yn gweld seren yw i chi glicio arno. Mae'r rhan isaf yn dangos faint yn fwy rydych angen ei gasglu. Tegan cyffrous iawn, lle mae eich nod yw casglu sêr ar y cefndir y llun. Nid tasg hawdd, mwyn casglu delweddau hyn mae angen i chi fod yn ofalus iawn ar y llun. Mae'r holl sêr yn cael eu cuddio yn ddiogel ac yn cuddliw. Er mwyn osgoi hyn, mae gennych chwyddwydr i helpu chi gyda chwyddo yn fuan yn darganfod y seren cudd.\nIawn difyr pos. Pwrpas eich gêm yw i gael amser i gasglu'r holl sêr a fydd yn cael eu cuddio yn ddiogel ac yn guddliw yn erbyn y ddelwedd cefndir.\n© playgame24.com - gêm ar-lein rhad ac am ddim Adar Angry Stars Cudd () Chwarae\nfflachia herwhela ar-lein Adar Angry Stars Cudd rhad ac am ddim.. Peidiwch ag anghofio sgorio'ch y gêm hon Adar Angry Stars Cudd a rhannu gêm hon gyda'ch ffrindiau gorau.


Yr economi sylfaenol | LLYW.CYMRU\nRydyn ni'n cynnig hyd at £4.5m o nawdd i helpu busnesau a sefydliadau sy'n rhan o'r economi sylfaenol.\nBydd ein cronfa newydd gwerth £4.5 miliwn yn profi ffyrdd arloesol o gefnogi a datblygu ein heconomi sylfaenol fel y gallwn rannu arferion da ledled Cymru. Rwyf am iddo ariannu prosiectau arbrofol sy'n gydweithredol ac arloesol, sy'n profi pa ymyriadau gan y Llywodraeth sy'n gweithio orau ac i herio'r ffyrdd confensiynol o wneud pethau.\nYmagwedd Llywodraeth Cymru\nBydd y ffordd yr aiff Llywodraeth Cymru ati i gefnogi a datblygu'r economi sylfaenol yn canolbwyntio ar dri maes.\n£4.5m Cronfa Her yr Economi Sylfaenol: Bydd y gronfa'n cael ei defnyddio i gefnogi cyfres o brosiectau arbrofol fydd yn ein galluogi gyda help ein partneriaid i brofi'r ffordd orau o gefnogi'r economi sylfaenol a gweld pa ymyriadau gan y Llywodraeth sy'n gweithio orau.\nCanolbwyntio o'r newydd ar dyfu'r 'canol coll'.\nCanolbwyntio o'r newydd ar dyfu'r 'canol coll': Rydym am weld cynnydd yn nifer y cwmnïau yng Nghymru sydd â'u gwreiddiau'n ddwfn yn eu cymunedau a chreu sylfaen gref o gwmnïau canolig eu maint sy'n gallu gwerthu y tu allan i Gymru ond sydd â'u penderfyniadau'n cael eu gwneud yn eu cymunedau.\nTrwy Lledaenu ac ehangu arferion gorau: Mae prif ffrydio’r gwersi sydd wedi deillio o’r arbrofion, a dulliau eraill llwyddiannus o feithrin cyfoeth yn lleol yn gwbl allweddol ar gyfer creu economi sylfaenol. Byddwn yn cychwyn drwy ailsefydlu Cymru fel ffocws ar gyfer gwireddu gwerth cymdeithasol o brosesau caffael, gyda'r gefnogaeth i gadwyni cyflenwi lleol cryf drwy waith y Byrddau Gwasanaeth Cyhoeddus. Mae’r strwythurau a gaiff eu creu drwy Ddeddf Llesiant Cenedlaethau’r Dyfodol yn creu cyfle heb ei ail i wneud cynnydd cyflym a sylweddol.\nGwasanaethau a chynnyrch sylfaenol yw'r economi sylfaenol\nMae pobl yn dibynnu ar y gwasanaethau a'r cynnyrch hyn ac maen nhw'n ein cadw'n ddiogel, cysurus a gwâr. Dyma enghreifftiau o'r economi sylfaenol:\ny gwasanaethau gofal ac iechyd\na manwerthwyr ar y stryd fawr.\nMae'r diwydiannau a'r cwmnïau yno am fod y bobl yno. Y bwyd rydyn ni'n ei fwyta, y cartrefi rydyn ni'n byw ynddyn nhw, yr ynni rydyn ni'n ei ddefnyddio a'r gofal sydd ei angen arnon ni.\nMae'n rhan arwyddocaol o economi Cymru. Mae'r amcangyfrifon yn awgrymu ei bod yn cynnal pedair o bob deg swydd ac yn cynrychioli £1 am bob tair rydyn ni'n ei gwario. Mewn rhai ardaloedd yng Nghymru, yr 'economi sylfaenol' yw'r economi.\nMae rhagor o wybodaeth am y prosiectau llwyddiannus i’w gweld ar wefan Busnes Cymru.


Help / Cymorth English DewiswchCyflwyniadGlo Cyntaf Cwm RhymniEnwau Lleoedd Y Dderwen GoiEglwysilanOffeiriad EglwysilanDr William PriceYr Helygen Wylofus Cawr Gilfach-Fargoed Capel GwladusProffwyd GelligaerGenillyn y Lleidr LlwfrTylwyth Teg GelligaerRobert Earnshaw - P�l-droediwr o GaerffiliEnw Tref Ystrad MynachHanes Clwb Rygbi CaerffiliHanes Ysgol y Lawnt, RhymniRobert Earnshaw - P�l-droediwr o Gaerffili Robert Earnshaw - Y Byd Wrth Ei Draed\nCyn yr Ail Ryfel Byd roedd gan Gaerffili dau d�m p�l-droed, ac mae dal nifer o hynafgwyr briglwydion yn y dre' sydd ag atgofion melys am hwyl a chyffro yr ornest leol rhwng Caerphilly Town a Caerphilly United. Yn ystod y dirwasgiad aeth nifer o ddynion di-waith ati i wneud darn o dir anial yn addas ar gyfer cae p�l-droed lle arferai'r ddau d�m chwarae. Adeiladwyd ystad tai Bondfield Park ar safle'r maes, ac er fod nifer o dimau bach yn yr ardal (yn enwedig t�m Llanbradach sy'n ceisio am ddyrchafiad i Gynghrair Cymru) does neb bellach i'w cymharu � chewri Clwb P�l-droed Tref Caerffili a Chaerffili Unedig. Er hynny, magwyd nifer o chwaraewyr dawnus yn yr ardal dros y blynyddoedd, ac y mae'n addas fod y diweddaraf o'r llinach ddawnus hyn yn chwarae dros y t�m sy'n cael ei ystyried fel t�m lleol yr ardal bellach, sef Clwb p�l-droed Dinas Caerdydd.\nGaned Robert Earnshaw yn Zambia yn 1981, ond symudodd ei deulu i Gaerffili pan oedd yn ifanc, a blagurodd ei ddoniau p�l-droed ar feysydd Lansbury Park, Caerffili. Roedd ei botensial yn amlwg, ac yn fuan iawn ymunodd a chlwb p�l-droed Dinas Caerdydd, yr Adar Gleision. Tybiodd rhai o?r gwybodusion fod 'Earnie', fel y gelwir ef gan gefnogwyr y clwb, yn rhy fach o ran faintioli corfforol i lwyddo fel p�l-droediwr, ond yn fuan argyhoeddwyd pawb fod ei doniau gyda'r b�l a'i gyflymder yn rhinweddau a oedd yn ei wneud yn un o chwaraewyr mwyaf addawol Cymru.\nDywedodd 'Earnie' "Pan ddes i gyntaf i dde Cymru o Zambia, basech chi byth yn gweld plant yn gwisgo crysau Caerdydd oherwydd roedd y clwb yn cael amser caled yn yr adrannau is. Ond nawr mae'n wahanol, a 'dych chi'n gweld crysau Caerdydd ymhob man. Mae?n deimlad rhyfedd pan dwi?n gweld rhywun yn gwisgo crys gyda fy enw i ar y cefn. Rydw i'n teimlo ychydig yn hunanymwybodol, ond hefyd yn falch iawn."\nMae 'Earnie' yn beryglus iawn o flaen y g�l ac mae wedi sgorio 12 gol y tymor yma yn barod, gan barhau � lwyddiant y llynedd pan sgoriodd 25 gol. Mae ?Earnie? bob amser yn dathlu gyda'i naid trosben nodweddiadol. Dywed 'Earnie'\n"Dwi'n gwylio gemau ar y teledu ac yn ceisio dysgu o'r blaenwyr gorau, Owen, Fowler, Henry, Hasselbaink a'r gweddill."\nYn wir, cafodd 'Earnie' y fraint o rannu'r anrhydedd o fod yn brif sgoriwr yng nghystadleuaeth Cwpan yr F.A llynedd, gwobr a rhannodd gyda Thierry Henry o Arsenal. Er hynny, nid chwaraewyr o Uwch-gynghrair Lloegr oedd arwyr 'Earnie' pan oedd yntau'n fachgen. Dywed "Roeddwn i'n dwli ar wylio chwaraewyr fel Batistuta (cyn chwaraewr Fiorentina, bellach A.S. Roma a'r Ariannin) a Romario (cyn chwaraewr Barcelona a Brasil) a Luis Enrique (Barcelona a Sbaen). Roeddwn i arfer gwisgo crysau gydag eu henwau nhw ar y cefn."\nEi uchelgais ar hyn o bryd yw i chwarae yn yr Uwch-gyngrhair, ac y mae?n gobeithio gallu gwneud hynny gyda Chaerdydd. Y mae sawl clwb mawr wedi dangos diddordeb yn yr athrylith o Gaerffili, ond dywed 'Earnie' :\n"Mae gen i dair blynedd a hanner ar �l o fy nghytundeb gyda Chaerdydd, a dydw i ddim yn bwriadu gadael y clwb". Gobeithiwn y gall yr Adar Gleision hedfan i frig yr Uwch-gynghrair, a chawn weld 'Earnie' yn cynrychioli ei glwb lleol ar y lefel uchaf, a herio cewri fel Lerpwl, Man U ac Arsenal. Cafwyd naid i'r cyfeiriad hynny gyda buddugoliaeth ddiweddar Caerdydd yng nghwpan yr F.A (cystadleuaeth a enillwyd gan Gaerdydd yn 1927)yn erbyn mawrion Leeds United. Y mae 'Earnie' wedi ymrwymo ei hun i chwarae dros Gymru, ac y mae eisoes wedi cynrychioli ei wlad fabwysiedig ar y lefel dan 19 a dan 21. Gall ond fod yn fater o amser cyn fod 'Earnie' yn cael dyrchafiad i'r brif d�m cenedlaethol, ac y mae eisoes wedi ymarfer gyda?r brif garfan. Gobeithiwn y cawn un dydd weld 'Earnie' yn cynrychioli Cymru ar y lefel uchaf mewn cystadleuaeth Pencampwriaethau Ewrop neu Cwpan y Byd.\nEbrill 2003 Menter Caerffili


Welcome to Coleg Sir Gar - Cefnogi Dysgwyr\nNifer fach iawn o fyfyrwyr sy'n llwyddo i gyflawni eu hastudiaethau heb fod angen peth cymorth ychwanegol neu gyngor arnynt. Yn aml, gall y tiwtoriaid cwrs ddarparu hyn ond yn ystod eu cyfnod ar gwrs bydd angen i'r rhan fwyaf o fyfyrwyr ofyn am gyngor neu gymorth arbenigol ar fater nad yw o bosibl yn ymwneud yn uniongyrchol â'r cwrs. Dyna pam rydyn ni yma.\nAr draws yr holl gampysau mae gennym staff cyfeillgar, hawdd mynd atynt yn y tîm Cefnogi Dysgwyr sy'n cyflawni gwahanol rolau. Byddwn yn gwneud yn siŵr eich bod yn cael eich rhoi mewn cysylltiad â'r person iawn i'ch helpu os na fedrwn ni wneud hyn ein hunain. Weithiau gall hynny olygu y byddwn yn galw ar asiantaeth allanol y mae eisoes gennym gysylltiadau ardderchog â nhw. Gallwch chi wneud apwyntiad neu gallwch alw heibio i'n gweld ni unrhyw amser..\nRydyn ni am i'n dysgwyr deimlo'n ddiogel mewn amgylchedd lle mae pawb yn parchu ei gilydd. Os yw unrhyw un o'n dysgwyr yn teimlo'n anniogel, yn cael eu bwlio, neu'n cael eu gwneud i deimlo'n anghysurus yn gyffredinol, rydym am glywed ganddynt neu gan unrhyw bobl sy'n gwybod am y broblem, er mwyn i ni ddelio â'r mater ar unwaith.\nEin hymrwymiad yw cefnogi ein dysgwyr er mwyn eu galluogi i gwblhau eu cwrs yn llwyddiannus, gan gyrraedd eu potensial llawn ar hyd y ffordd. Mae'n bosibl mai dim ond un sgwrs pum munud o hyd am gyllid gyda Swyddog Cyswllt Myfyrwyr fydd ei hangen arnoch neu efallai apwyntiadau rheolaidd, dwysach bob wythnos neu bob mis gyda Chynghorwr y Coleg, Mentor neu ddarlithydd Cymorth Dysgu.\nBeth bynnag yw'r cymorth neu'r cyngor sydd ei angen arnoch, pa mor fach neu fawr yw'r broblem neu pa mor ddifrifol neu ddibwys yw hi yn eich barn chi, mae'n debygol iawn y byddwn wedi dod ar ei thraws o'r blaen yn barod, felly rydym yn eich annog i ddod i gael sgwrs gyda ni.\nDyma'r prif rifau cyswllt os oes gennych unrhyw ymholiadau, gofidiau neu bryderon am eich diogelwch neu'ch lles.\nGwasanaeth Cynghori Coleg Sir Gâr\nCymorth i Ddysgwyr ag Anghenion Ychwanegol\nMentoriaid Cefnogi Dysgwyr\nCyswllt a Enwir ar gyfer Plant sy'n Derbyn Gofal a Rhai Sy'n Gadael Gofal


2010-13 Cynllun gweithredu\nDod o hyd i'ch Undeb Credyd Lleol\nLleoliad yr Undebau Credyd yng Nghymru\nCefnogi eich undeb credyd\nTaith o amgylch Undebau Credyd Cymru - Fideo\nHafan > Pynciau > Tai a chymunedau > Adfywio a datblygu cymunedol > Arian a Chynhwysiant Ariannol > Undebau credyd Undebau credyd\nDiweddarwyd 26 Mawrth 2013\nBusnes ag amcanion cymdeithasol yw menter gymdeithasol.\tCymorth i dalu'r rhent\nOs ydych ar incwm isel efallai fod gennych hawl i'r Budd-dal Tai.\tCydweithfeydd ariannol yw undebau credyd – yr aelodau sy’n eu defnyddio sy'n berchen arnynt ac sy’n eu rheoli.\nMaent yn cynnig ffordd gyfleus o gynilo a'r cyfle i gael benthyciadau cost isel ac ystod o fanteision eraill.\nAr hyn o bryd, mae 22 o undebau credyd yn darparu gwasanaethau i fwy na 62,000 o oedolion a chynilwyr ifanc ledled Cymru.\nMae aelodau undebau credyd yn cynilo mewn cronfa gyffredin. Gellir defnyddio'r gronfa hon wedyn i gynnig benthyciadau i aelodau'r undeb credyd gyda chyfraddau llog fforddiadwy. Gan mai mentrau cydweithredol yw undebau credyd, mae cynilion yr aelodau ac unrhyw log a enillir ar fenthyciadau yn aros yn y gymuned leol er mwyn i bobl leol elwa arnynt.\nMae llawer o undebau credyd bellach yn cynnig ystod o wasanaethau megis cardiau debyd rhagdalu, Cyfrifon Cynilo Unigol (ISAs), a chynhyrchion yswiriant. Mae rhai yn cynnig cyfrifon banc sylfaenol.\nI gael rhagor o wybodaeth, cysylltwch â Llinell Gymorth yr undebau credyd yng Nghymru drwy ffonio 0808 129 4050 neu e-bostio creditunions@wales.gsi.gov.uk. Trwy’r ddolen ar y bar llywio ar y chwith, gallwch ganfod manylion cyswllt eich undeb credyd lleol yng Nghymru. Neu cewch ddefnyddio gwefan findyourcreditunion (Safle allanol).


Cuddio'ch ymweliadau | CLOSED\nCuddio'ch ymweliadau: cuddio'ch ymweliadau a chofnodion eich ymweliadau yn y gorffennol\nMae ein gwefan yn cynnig ffordd gyflym o guddio'ch ymweliad. Mae'r canllaw hwn yn egluro sut mae gwneud hyn, a sut i ddileu eich hanes pori (cofnod o'r gwefannau yr ymwelwch â hwy) fel na all unrhyw un wybod pa wefannau yr ydych wedi ymweld â hwy.\nI guddio'ch ymweliad presennol, cliciwch ar y botwm "Cuddio fy ymweliad" ar frig pob tudalen. Bydd clicio ar y botwm hwn yn eich arwain i hafan Google.\nBydd clicio ar y botwm "Cuddio fy ymweliad" ond yn cuddio'ch ymweliad presennol; bydd cofnod o'ch ymweliad yn dal yn eich porwr. I ddileu cofnodion o'r fath, dilynwch y cyfarwyddiadau isod.\nSut mae cuddio'ch hanes pori?\nPan ddefnyddiwch y rhyngrwyd, fel rheol bydd eich porwr yn cadw gwybodaeth ar ba dudalennau yr ydych wedi ymweld â hwy. Gallwch ddileu yr wybodaeth hon trwy ddilyn y cyfarwyddiadau isod sy'n berthnasol i'ch porwr. I ganfod pa borwr a ddefnyddiwch, cliciwch ar "help" ym mar uchaf eich porwr.\nCeir nifer o wahanol fathau o gyfrifiaduron a systemau gweithredu. Seiliwyd ein cyfarwyddiadau ar gyfrifiaduron sy'n defnyddio Windows XP ac Apple OS X, ond bydd y cyfarwyddiadau'n debyg ar gyfer systemau gweithredu eraill.\nArgymhellwn eich bod yn mynd i dudalen "ddiogel" (un na fyddai neb yn ei gwrthwynebu, er enghraifft un am y tywydd neu wybodaeth leol) cyn i chi ddilyn y cyfarwyddiadau hyn. Os arhoswch ar ein gwefan ni wrth i chi eu dilyn, gall y bydd eich porwr yn cadw'r wybodaeth ar gyfer y dudalen hon.\nFirefox neu Netscape\nCeir ychydig o wahanol fersiynau o Internet Explorer; mae'r wybodaeth isod ar gyfer Internet Explorer 7. Dylai'r wybodaeth angenrheidiol ar gyfer fersiynau eraill fod yn debyg neu ychydig yn wahanol yn unig.\n1. Cliciwch ar “Tools".\n2. Dewiswch "Internet Options".\n3. Ar y tab "General", cliciwch i ddewis "Browsing history" yna clicio'r botwm "Delete".\n4. Yna dewiswch "Temporary Internet Files" yna cliciwch "Delete files" (bydd angen clicio "yes" os bydd naidlen yn ymddangos).\n5. Dewiswch "History" yna cliciwch "Delete History" (eto, bydd angen clicio "yes" os bydd naidlen yn ymddangos).\n6. Dewiswch "Form Data" yna cliciwch "Delete Forms" (bydd angen clicio "yes" os bydd naidlen yn ymddangos).\n7. Yn olaf, cliciwch ar "Close" ar waelod y ffenestr hon.\nMae'r camau canlynol ar gyfer rhai sy'n defnyddio Firefox ar gyfrifiadur Windows XP. Am gyfarwyddiadau ar sut i ddileu eich hanes pori wrth ddefnyddio Firefox ar Apple Macintosh, sgroliwch i lawr.\nFirefox ar Windows XP\n1. Cliciwch ar "Tools".\n2. Cliciwch ar "Privacy" ar y ffenestr naidlen.\n3. Cliciwch ar y ddolen "clear your recent history".\n4. Ceir blwch cwympo gydag ychydig o ddewisiadau ar gyfer dileu eich hanes pori; gallwch ddileu eich hanes am yr awr ddiwethaf, y pedair awr diwethaf, y diwrnod diwethaf, neu'r cyfan.\n5. Yna dewiswch yr hyn ydych am ei ddileu; rydym yn argymell "Browsing and Download History, "Form & Search History" a "Cache".\n6. Wedi i chi ddewis beth i'w glirio, cliciwch ar y botwm "Clear Now".\n7. Yn olaf, cliciwch ar "OK" i gau'r blwch Options.\nFirefox ar Apple Macintosh\n2. Dewiswch "Clear Private Data".\n3. Sicrhewch bod yna diciau i'r dde o "Browsing History", "Saved Form and Search History", "Cache" ac "Authenticated Sessions".\n4. Yna cliciwch ar "Clear Private Data Now".\n2. Cliciwch ar "Preferences".\n3. O'r dudalen hon, dewiswch y tab "Advanced".\n4. Ar y dudalen hon, cliciwch ar yr adran "History" ar ochr chwith y sgrîn.\n5. Nawr cliciwch ar y botwm "Clear" i'r dde o "Addresses".\n6. Nesaf cliciwch ar "Empty Now" i'r dde o "Disk Cache".\n7. Yn olaf bydd angen i chi glicio ar "OK" ar waelod y dudalen er mwyn cau'r dudalen "Preferences".\nMae Safari ar gael i ddefnyddwyr Windows ac Apple Macintosh; mae gennym gyfarwyddiadau i'r rhai sy'n defnyddio Safari ar Windows XP ac Apple OS X.\nSafari ar Windows XP\n1. I ddileu'ch hanes pori, cliciwch ar "History" ar y ddewislen ar frig y dudalen.\n2. Cliciwch ar "Clear History".\n3. Ar y blwch neidlen, cliciwch ar "Clear".\n4. I ddileu'r cache, cliciwch ar "Edit" ar y ddewislen ar frig y dudalen.\n5. Cliciwch ar "Empty Cache".\nWedi i chi ddileu'ch hanes pori, gallwch ddefnyddio "Private Browsing". Mae Private Browsing yn golygu y gallwch ddefnyddio'r porwr heb i'ch hanes pori gael ei gadw gan Safari o gwbl.\n1. I ddefnyddio Private Browsing, cliciwch ar "Edit" ar y ddewislen ar y brig.\n2. Yna cliciwch ar "OK" yn y blwch a ddangosir.\nSafari ar Apple OS X\n4. I ddileu'r cache, cliciwch ar "Safari" ar y ddewislen ar frig y dudalen.


Bwyd 'arbennig' - Ffrwti\nBethan Williams | 14-09-2015 8:31 pm\nDydw i ddim yn un am fwyta mas na dim yn aml, ond bydda i'n mynd am gyfarfod mewn cwpwl o wythnosau ac wedi cael ein holi a oes 'gofynion lluniaeth' gyda ni. Ydi bwyd figan yn ofyniad lluniaeth?\nMewn llefydd bwyta un o'r pethau rwy'n ei wrthwynebu fwyaf yw nodyn ar waelod bwydlen i ddweud fod dewis llysieuol neu figan ac i ofyn amdano. Mae'n llai cyffredin ar gyfer bwyd llysieuol nawr rhai cyfaddef.\nMewn rhyw ginio pan oeddwn i'n gweithio i Undeb Myfyrwyr Prifysgol Bangor aeth hi'n banic llwyr, bron. Roedd pryd tri chwrs a neb wedi cael dewis o flaen. Llysieuwr oeddwn i ar y pryd a phan 'nes i wrthod y cwrs cyntaf yn garedig am 'mod i'n llysieuwraig dywedodd y weinyddes wrtha i nad oedd unrhyw un yn gwybod bod llysieuwraig yn dod. Daeth un o'r trefnwyr ata i gan hanner ymddiheuro a rhoi bai arna i mewn gwirionedd nad oedd hi wedi gallu rhoi gwybod 'mod i'n llysieuwraig, am nad oedd hi'n gwybod. Ymddiheurodd y weinyddes wrth ddod a phlatiaid bach o dato stwnsh (gyda mwstard drwyddo), ac asparagys yn dod ohono fel ei fod yn edrych fel haul oedd, fel mae'n digwydd, yn weddol.\nOnd doedd dim gwahaniaeth am y bwyd - yr egwyddor oedd y broblem. Y ffaith bod y trefnwyr a'r cogydd yn cymeryd yn ganiataol fod pawb yn bwyta cig ac eisiau bwyta cig.\nUnwaith neu ddwy rwy wedi gorfod archebu bwyd o flaen llaw cyn mynd mas, gan ddweud 'mod i'n figan a chael yr ymateb y bydd rhywbeth yn cael ei baratoi ar fy nghyfer. Mae syrpreisys yn neis, ond o gael dewis fydden i ddim wedi dewis chili sbeislyd. Tra bod pawb arall yn cael dewis (ar y dydd) o ryw bymtheg pryd bwyd, y chili osodwyd o 'mlaen i oedd fy nghinio.\nDro arall fe fu raid i fi ffonio bwyty i 'drafod' beth oeddwn i am gael i'w fwyta - a'r cogydd yn dweud wrtha i beth fyddai e'n gwneud, gan sicrhau y byddwn i'n hapus gyda hynny, ond heb gynnig unrhyw opsiwn arall chwaith.\nEr nad ydw i'n dda am benderfynu, mae rhywbeth braf am bori drwy fwydlen, a dewis rhywbeth am fod ei whant e arnoch chi.\nDyw Mam ddim yn debygol o fod yn llysieuwraig byth, wrth drio rhywbeth i fi ei goginio, mae wedi dweud sawl gwaith fod rhywbeth ar goll - cig! Ond eto mae'n hoff iawn o cheese a potato pie a bins ac wedi digwydd dewis quiche llysieuol mewn caffi rywbryd. Fyddai Mam byth yn gofyn yn arbennig am fwyd llysieuol na figan - fel na fyddai'r rhan fwyaf o bobl.\nDyw bwyd figan ddim yn arbennig nac yn anarferol, a does rhaid mynd i ymdrech fawr i'w goginio fe - heblaw fod rhywun yn ei wneud e'n anarferol.


Che Guevara's Life: >>> Che Guevara ( Cymraeg )\nErnesto Rafael Guevara de la Serna (14 Mai 1928 — 9 Hydref 1967) chwyldroadwr o'r Ariannin a chwareuodd ran allweddol yn chwyldro Cuba.\nMeddyg oedd Che o ran ei broffesiwn. Yn ddyn ifanc rhoddodd ei waith ei fyny a theithiodd yr holl ffordd trwy dde a chanolbarth America ar fotorbeic. Roedd y daith honno i newid ei fywyd. Bu'n llygad-dyst i dlodi ac anghyfiawnder ar raddfa eang a phenderfynodd fod rhaid newid hynny. Ym Mecsico syrthiodd i mewn gyda chriw o Giwbanwyr alltud a ddyheai weld chwyldro yn Ciwba. Un ohonynt oedd Fidel Castro.\nRoedd Che yn aelod o Fudiad 26ain o Orffennaf dan arweiniad Fidel Castro a gipiodd awdurdod yn Ciwba yn 1959 ar ôl disodlu llywodraeth Batista. Gwasanaethodd mewn nifer o swyddi yn y llywodraeth newydd, ond canolbwyntiodd ar ddiywgio byd amaeth. Gadawodd Ciwba yn 1966 i geisio tanio chwyldro mewn gwledydd eraill gan gynnwys y Congo a Bolifia. Fe'i dienyddiwyd gan fyddin Bolivia yn Hydref 1967.\nCafodd esiampl Che ddylanwad aruthrol ar genhedlaeth radicalaidd y 1960au. Tyfodd ei lun i fod yn un o eiconau mwyaf amlwg y chwedegau a'r saithdegau cynnar. Mae Dafydd Iwan wedi canu cân i Che Guevara.


Patagonia - te, cacs, paith... a Lois.: Cropian y Capeli, ac Anturiaethau Eraill\nCropian y Capeli, ac Anturiaethau Eraill\nRoedd y penwythnos diwethaf yn ‘fin de semana larga’, sef penwythnos hir gan fod y dydd Llun a’r dydd Mawrth yn ddiwrnodau o wyliau. A dyma pam...\nAr y 30ain o Ebrill mae Chubut gyfan yn cofio’r ‘Plebiscito’, sy’n nodi digwyddiad pwysig yn hanes yr Ariannin gyfan, mewn gwirionedd. Ar drothwy´r 20fed ganrif, roedd anghydweld ynglŷn â lle’r oedd y ffin rhwng yr Ariannin a Chile. Honnai rhai y câi’r gwledydd eu diffinio yn ôl rhediad mynyddoedd yr Andes tra mynnai eraill mai llif yr afon oedd y ffin. Byddai’r penderfyniad yn effeithio ar ddyfodol cymunedau Cymreig yr Andes, gydag un yn cadw´r cymunedau yn yr Ariannin a´r llall yn golygu eu bod bellach yn rhan o Chile. Ar 30 Ebrill 1902, pleidleisiodd y bobl leol (sef y Cymry) o blaid aros yn yr Ariannin. Felly ar y 30ain o Ebrill bob blwyddyn mae acto yn cael ei gynnal yn Nhrevelin i gofio’r digwyddiad hanesyddol hwn, gan ddiolch i’r Cymry mai Archentwyr ydyn nhw o hyd. Ac mae gweddill y dalaith yn mwynhau diwrnod o wyliau. Enw arall ar y 1af o Fai yw Diwrnod y Gweithiwr, sy’n golygu fod gweithwyr yr Ariannin yn cael diwrnod o wyliau. Roedden ni’n bwriadu treulio’r gwyliau yma yn yr Andes, ond yn anffodus golygodd salwch nad oedd unrhyw siâp arnom ni i deithio ar hyd y paith. Felly arhoson ni yn y dyffryn, ac ar ôl deuddydd o orffwyso yn YsbyTŷ Camwy, cawson ni gwpl o ddiwrnodau i’w cofio hefyd...\nFel y nodais yn y blog diwethaf, mae 16 o ‘gapeli Cymreig’ yn y dyffryn a dwi’n credu mod i wedi bod i dri ar ddeg ohonyn nhw hyd yn hyn. Fuon ni´n ´Cropian y Capeli´ brynhawn Llun er mwyn ychwanegu dau arall at y rhestr, sef Capel Ebeneser a Chapel Bethel Tir Halen. Ond cyn hynny aethon ni i Fethel y Gaiman am snŵp gan fod criw ffilmio yn addurno’r festri ar gyfer un olygfa! Maen nhw wrthi’n ffilmio cyfres deledu yn seiliedig ar hanes John Daniel Evans, sef un o’r rifleros a sefydlodd Gwm Hyfryd yn yr Andes. Roedd y criw wrthi’n trawsnewid y festri yn lleoliad parti a gynhaliwyd yn Rawson i groesawu’r rifleros yn ôl o’u hantur yn 1886, felly roedd yno faneri Cymru, ac addurniadau coch, gwyn, a gwyrdd. Cawson ni gyfle i holi un gweithiwr oedd yn ffan mawr iawn o Gorky’s Zygotic Mynci, ond ar ôl treulio mis hir (ac un mis i fynd) ar y gyfres hon doedd e ddim yn rhy hoff o unrhyw beth arall sydd ag unrhyw gysylltiad â Chymru a braidd yn ddifrïol o´r Gymraeg wrth ei chymharu â´r hieroglyff – a doedd e ddim yn rhy swil i ddatgan hynny. Wel do’n ni ddim yn rhy hapus o glywed hynny a dweud y lleiaf, a bant â ni!\nMae ffermydd y dyffryn wedi cael eu rhannu’n sgwariau mawr, gyda ffyrdd caregog yn rhedeg rhyngddyn nhw. Felly mewn ardal eang a gwledig fel Tir Halen mae’r corneli i gyd yn edrych yn hynod o debyg – a doeddwn ni ddim yn gwybod ar ba gornel safai Capel Ebeneser! Ond daethon ni o hyd i Gapel Bethel yn ddidrafferth, er bod hwn hefyd ar ei ben ei hun y tu ôl i goed ar gornel pellennig. Er bod mwyafrif y capeli mewn lleoliadau diarffordd, mae ganddyn nhw osgo mor urddasol a chadarn sy´n ennyn parch ac edmygedd wrth i chi agosáu atyn nhw. O’r fan hon aethon ni i fynwent Tir Halen, sy wirioneddol yn bell o bob man. Yn ôl y sôn, dywedodd un dyn nad oedd e am gael ei gladdu ym Mynwent Tir Halen rhag ofn na fyddai’n gallu clywed y corn olaf! Dyw’r fynwent ddim yn fawr iawn, ac roedd yno feddi Cymraeg, Sbaeneg a Saenseg– mae’n debyg fod un garreg fedd Gymraeg yn denu ymwelwyr, sef un Jeremiah Jeffries (os dwi´n cofio´r enw´n iawn!) gafodd ei daro gan fellten pan oedd wrth ei waith yn trin y tir.\nAmgueddfa Tir Halen oedd ein stop nesaf, sy’n un ystafell fawr yn llawn hanes y Cymry ym Mhatagonia. Eu ffordd o fyw, addysg, Cristnogaeth, diwylliant, gwisgoedd a gwaith, ac mae yno bob math o bethau sydd wedi cael eu rhoi i’r amgueddfa gan wahanol bobl, yn bennaf oll pobl o ardal Tir Halen - celfi (popty, gwely, cadeiriau, cypyrddau), offer cegin a llestri, peiriannau gwnïo, llyfrau, mapiau, a lluniau, ymysg nifer o bethau eraill. Mae’n lle diddorol dros ben, sy’n dangos cymaint mae nifer o drigolion yn ymfalchïo yn eu hunaniaeth Gymreig sydd mor gyfoethog.\nWrth i ni droi’n ôl am y Gaiman rhoddon ni un cynnig arall ar Gapel Ebeneser, gan gyrraedd y cornel cywir y tro hwn! Fyddwn i fyth wedi dod o hyd iddo y tu ôl i’r coed, ac edrychai fel tŷ ar droi’n adfail gyda phentwr o friciau ac offer y tu allan. Ond y rheswm dros hyn yw fod Capel Ebeneser yn cael ei atgyweirio ar hyn o bryd. A gan nad oes drysau i’r adeilad ar hyn o bryd, mewn â ni. Dim ond y festri oroesodd llifogydd 1899, a dyna fu´r addoldy ers hynny. Mae rhywfaint rhagor o hanes Capel Ebeneser yn rhifyn Ebrill Clecs Camwy! Mae tipyn i’w wneud cyn i’r gwaith gael ei gwblhau, ac o weld y nenfwd pren crand mae’n argoeli i fod yn adeilad trawiadol.\nBron i flwyddyn yn ôl ffrwydrodd llosgfynydd yng ngogledd Chile a phoeri lludw tua Dyffryn Camwy, a bob hyn a hyn mae’r awyr yn troi’n llwydaidd gan ei gwneud hi’n amhosib gweld amlinelliad y bryniau. A diwrnod ych-a-fi fel ´na fuodd hi ddydd Llun, gyda’r gwynt cynnes yn chwythu’r lludw i bob man. Ond erbyn i ni gyrraedd Capel Glan Alaw roedd yr haul wedi llwyddo i wthio´i fysedd trwy rywfaint o´r lludw, gan agor ffenest fechan ar gyfer yr awyr las. Glan Alaw yw’r capel lleiaf o’r capeli Cymreig, a bydd yn dathlu ei ben blwydd yn 125 ar y 15fed o Fai. Efallai fod rhai ohonoch yn ei adnabod o´r ffilm ´Patagonia´.\nAr y ffordd nôl i’r Gaiman alwon ni yn nhŷ Ieuan ac Irma Williams er mwyn gofyn cwestiwn ynglŷn â rhywbeth, ac arhoson ni yno am bron i ddwy awr yn cloncian, yfed sawl paned o de a bwyta sawl darn o deisen – teisen blât a theisen foron. Que rico! Dwi wedi cael rysáit y deisen foron ac yn edrych ymlaen yn fawr at roi cynnig arni... Ddydd Mawrth daeth Sara, sef athrawes newydd Ysgol yr Hendre i ymweld â’r Gaiman am y tro cyntaf, felly roedd pwysau mawr ar fy ysgwyddau i ac Elliw wrth i ni ei thywys o amgylch y pentref. Ond a hithau’n Ddiwrnod y Gweithiwr, roedd pob gweithiwr ar ei wyliau a phob man ar gau! Felly y bont bren, Afon Camwy, muriau allanol y Tŷ Cyntaf a’r Amgueddfa, a muriau mewnol y twnnel, yr orsaf betrol (yr unig le oedd ar agor) a Thŷ Camwy oedd y rhaglen! Aethon ni hefyd i sbecian ar y criw ffilmio yng Nghapel Bethel unwaith eto, ond sefyllian oedd pawb felly troesom am adref yn barod i´r gweithwyr ddychwelyd i´n gwaith y diwrnod canlynol.\nPublicado por Lois Dafydd en 19:12\nBywyd hamddenol y Wladfa...\nAnifeiliaid, Bwyta, Cyflenwi, Chwarae, Diolch...


Diwygio Addysg yng Nghymru: Y modd y mae penderfyniadau'n cael eu gwneud | LLYW.CYMRU\nMae ein cynllun gweithredu ar gyfer addysg, sef Addysg yng Nghymru: Cenhadaeth ein Cenedl, yn amlinellu'r ffordd y bydd y system ar gyfer ein hysgolion yn symud ymlaen dros y cyfnod hyd at 2022. Prif nodau’r cynllun yw codi safonau, lleihau’r bwlch cyrhaeddiad a chyflwyno system addysg sy’n destun balchder.\nMae gennym fframwaith llywodraethu cadarn ar waith i gefnogi'r gwaith o gyflawni ein rhaglen o ddiwygiadau addysgol o dan genhadaeth ein cenedl i gefnogi Gweinidogion Cymru mewn perthynas â'r penderfyniadau a wnaed o dan y raglen waith.\nMae ein Bwrdd Newid yn sicrhau bod y rhaglen yn cael ei goruchwylio'n strategol, gan roi sylw penodol i'n prif feysydd sydd i'w diwygio, sef y cwricwlwm, dysgu proffesiynol ac atebolrwydd. Mae'r Bwrdd yn gyfrifol am gadarnhau argymhellion a wnaed mewn perthynas â phenderfyniadau am genhadaeth ein cenedl.\nMae ein Bwrdd Cyflawni'n rheoli busnes gweithredol y rhaglen ac yn ei symud ymlaen, yn monitro'r hyn a gyflawnir a'r perfformiad, gan sicrhau bod prosesau cadarn yn cael eu dilyn. Mae'n gwneud argymhellion mewn perthynas â phenderfyniadau ar genhadaeth ein cenedl. Mae'r Bwrdd Cyflawni'n nodi ac yn awgrymu camau i leihau risgiau sy'n ymwneud â'n rhaglen.\nMae ein Grŵp Rhanddeiliaid Strategol yn cynnig cyngor i Lywodraeth Cymru ac yn cyfathrebu negeseuon allweddol ag aelodau o'i gorff cynrychioladol. Mae gan y Grŵp is-grŵp Plant a Phobl Ifanc i ystyried safbwyntiau plant a phobl ifanc yn benodol yn ystod y daith i ddiwygio addysg.\nMae ein Grŵp Cynghori Annibynnol yn cynnig cyngor arbenigol annibynnol i'n Bwrdd Newid, gan gynnwys adborth technegol, ac mae'n cysylltu â'n Bwrdd Cyflawni. Mae'r Grŵp yn gweithredu fel cyfaill beirniadol.\nY tu allan i'n rhaglen lywodraethu, mae gennym hefyd Grŵp Cyflawni Addysg Strategol. Rôl y Grŵp hwnnw yw gwarchod y gwaith o gyflawni cenhadaeth ein cenedl yn effeithiol, a gweithgarwch sy'n cefnogi'r uchelgais i ddatblygu diwylliant o gydweithredu ar draws y Llywodraeth yng Nghymru a'r haen ganol.


Stori ddigidol am Gerraint Jones-Griffiths\nBeth yw Awtistiaeth? ffilm\nrhaglen codi ymwybyddiaeth ar gyfer yr ysgol gyfan\nFfilm am arwyddion awtistiaeth mewn plant\nAmryw ddulliau ac adnoddau i bobl ac arnyn nhw awtistiaeth sy'n chwilio am swydd, a'r proffesiynolion sy'n eu cynorthwyo.\nTystysgrif 'Ymwybyddiaeth am Awtistiaeth' - Cymru\nGweld a chwblhau ein cynllun Ymwybyddiaeth Awtistiaeth yma\nAwtistiaeth: Llawlyfr i Oedolion ar ôl Diagnosis\nDyma gopi o'r llawlyfr i oedolion sydd ag awtistiaeth ddwys\nCysylltu â'r sawl sy'n arwain materion anhwylderau'r sbectrwm awtistaidd yn eich ardal\nDyma fanylion y sawl sy'n arwain materion anhwylderau'r sbectrwm awtistaidd yn ardal eich awdurdod lleol\nVirtual #Autism Team Wales have produced a compendium of #resources during #COVID19. View the full list identified… https://t.co/68TAsCARyi\nMae'r Tîm #Awtistiaeth Rithwir Cymru Gyfan wedi cynhyrchu crynodeb o #adnoddau yn ystod #COVID19. Cliciwch yma i w… https://t.co/xcorO5Y6gm\nTîm Awtistiaeth Rithwir Cymru Gyfan\nGwyliwch y fideo gyntaf mewn cyfres gan @autside_ed o gynghorion gorau Mair! Yma, mae Mair yn trafod… https://t.co/s7Pt0AUycZ\nGorffennaf 1, 2020Cynyddu Dealltwriaeth Broffesiynol o Arwyddion o Awtistiaeth: Adroddiad o Effaith wedi'i Gynhyrchu\nMehefin 15, 2020Iechyd Meddwl a Lles Oedolion Awtistig Yn ystod Covid-19: astudiaeth ymchwil\nMehefin 9, 2020Ioga, Lles ac Awtistiaeth\nCroeso i ASDinfoWales, y wefan genedlaethol ar gyfer Anhwylderau'r Sbectrwm Awtistaidd (ASA). Ceir wybodaeth yma am Anhwylderau'r Sbectrwm Awtistiaeth (gan gynnwys awtistiaeth a Syndrom Asperger), gwasanaethau, cyfleon hyfforddiant a diweddariad ar weithrediad Cynllun Gweithredu Strategol Anhwylderau'r Sbectrwm Awtistaidd Cymru.\nYn ogystal mae adnoddau ar gael i'w lawr lwytho ac i'w rhannu gydag unigolion gyda ASA, eu teuluoedd a gofalwyr.\nMae'r wefan yn cael ei anelu at bobl sy'n gweithio gyda phlant ag oedolion gyda ASA.\nMae'n cael ei amcangyfrif bod ASA yn effeithio ar 1 o bob 100 o bobl. Ar y cyd, gallwn wella gwybodaeth ac ymwybyddiaeth am ASA a gwneud gwahaniaeth gwirioneddol i fywydau pobl.\nDefnyddiwch y dudalen cysylltu â ni i ofyn unrhyw gwestiwn dolenni cyswllt ac i ryngweithio gyda ni a dilynwch y diweddaraf trwy Twitter a Facebook.


Priod: Grace Lily James (née Stevens)\nRhiant: Cathryn James (née Thomas)\nGanwyd ef 13 Mai 1887 yn Llundain yn un o ddau o feibion i Cathryn (ganwyd Thomas) a John James. Dychwelodd y teulu i'r hen gartref ym Mhantyfedwen, Pontrhydfendigaid, Ceredigion, pan oedd y ddau fachgen yn ifanc. Yn 1903 aeth i goleg S. Ioan, Ystrad Meurig, ar gyfer paratoi i fynd i'r weinidogaeth ond bu yno am dymor yn unig. Dychwelodd i Lundain i ofalu am fusnes laeth y teulu a threuliodd weddill ei fywyd yno ac yn Barcombe yn swydd Sussex. Priododd â Grace Lily Stevens, 24 Ebrill 1924. Er iddo barhau â diddordebau busnes yn y diwydiannau llaeth a phrynu gwenith cofir ef yn arbennig yn berchen tair ar ddeg o sinemâu yn Llundain. Adeiladodd y gyntaf o super-cinemas Llundain a'i hagor yn 1920, sef y Palladium, Palmer's Green. Yn y 1930au gwerthodd bob un ohonynt, ac eithrio Stiwdio 1 a 2, lle y bu Cymry Llundain yn cwrdd am gyfnod. Bu'n gadeirydd tri o gwmnïoedd cyn ymddeol yn 1957.\nYn ystod ei fywyd rhoddodd symiau sylweddol i'r enwadau Anghydffurfiol ac i'r Eglwys yng Nghymru i wella cyflogau a phensiynau gweinidogion, i Goleg Dewi Sant, Portsmouth, i bentref Pontrhydfendigaid ac i lu o achosion eraill. Sefydlodd Ymddiriedolaeth Pantyfedwen yn 1952 a gweinyddwyd hi o Lundain. Ei phwrpas oedd hybu achosion crefyddol, addysgiadol ac elusennol yng Nghymru. Diddymwyd hon yn 1957 pan sefydlodd Ymddiriedolaeth Cathryn a'r Fonesig Grace James (a enwyd ar ôl ei fam a'i wraig). Yn 1967 sefydlodd ail Ymddiriedolaeth yn enw John (ei dad) a Rhys Thomas James (ei frawd a fu farw yn ifanc). Ddiwedd y 1950au sefydlwyd Eisteddfodau Pantyfedwen ym Mhontrhydfendigaid (Eisteddfod Teulu James), Aberteifi (Eisteddfod Coffa John James) a Portsmouth (Eisteddfod Rhys Thomas James). Prif nod Syr D. J. James oedd rhoi cyfle i unigolion i gystadlu mewn eisteddfodau lle'r oedd y safon rhwng yr eisteddfodau lleol a'r genedlaethol. Bu'n ymwneud â symud gweinyddiaeth yr ymddiriedolaethau i Aberystwyth ond bu farw cyn agor y swyddfeydd yno'n swyddogol yn 1968.\nDerbyniodd radd LL.D. er anrhydedd gan Brifysgol Cymru yn 1957, cafodd ei urddo'n farchog yn 1959, derbyniwyd ef i Urdd Wen Gorsedd y Beirdd yn 1965 a'r un flwyddyn cyflwynwyd rhyddfraint bwrdeistref Aberystwyth iddo.\nBu farw ei wraig 20 Chwefror 1963 ac yntau 7 Mawrth 1967 a chladdwyd hwy ym mynwent Ystrad Fflur.\nRichard Harding Morgan\nPapurau Syr D. J. James ac adroddiadau am ei fywyd a'i waith\nErthygl Wicipedia: David John James\nMorgan, R. H., (1997). JAMES, Syr DAVID JOHN (1887 - 1967), gŵr busnes a dyngarwr :. Y Bywgraffiadur Cymreig. Adferwyd 24 Hyd 2021, o https://bywgraffiadur.cymru/article/c4-JAME-JOH-1887


Datganiad Ysgrifenedig: Cynllun Clinigol Cenedlaethol Cymru | LLYW.CYMRU\nDatganiad Ysgrifenedig: Cynllun Clinigol Cenedlaethol Cymru\nMae'n bleser gennyf gadarnhau'r gwaith sydd ar y gweill i ddatblygu Cynllun Clinigol Cenedlaethol ar gyfer gwasanaethau arbenigol yng Nghymru, yn unol â'r ymrwymiad a nodwyd yn Cymru Iachach. Mae tîm o glinigwyr dan arweiniad y Prif Swyddog Meddygol yn ymchwilio i atebion rhyngwladol yn seiliedig ar dystiolaeth i ddarparu gofal iechyd o ansawdd uchel a gwerth uchel.\nBydd y cynllun yn dangos sut y bydd disgwyl i glinigwyr seilio eu gwaith clinigol ar lwybrau a gytunwyd yn genedlaethol, gan weithio ar draws systemau cyfan, gan ystyried gweithgareddau atal ac iechyd poblogaethau yn ogystal â gofal eilaidd a thrydyddol. Bydd y llwybrau’n cael eu llunio a'u cyhoeddi ar-lein i helpu i gefnogi a grymuso dinasyddion a gofalwyr i ofalu amdanynt eu hunain a rheoli eu hiechyd a'u llesiant eu hunain. Caiff y dull gweithredu hwn ei ategu gan arweinwyr clinigol sy’n cydweithio mewn rhwydweithiau amlddisgyblaethol o weithwyr proffesiynol, asiantaethau a sefydliadau'r trydydd sector i ddarparu llwybrau ar lefelau cenedlaethol a lleol. Bydd y llwybrau’n cael eu cynllunio a'u darparu gan ddefnyddio egwyddorion allweddol Cymru Iachach - gofal iechyd darbodus, gofal iechyd seiliedig ar werth a gwella ansawdd ar y raddfa a'r cyflymder cywir a'i gydgynhyrchu gyda chleifion ar lefelau cenedlaethol a lleol.\nBydd y cynllun yn cyfeirio at enghreifftiau ymarferol er mwyn disgrifio sut y dylai darparwyr gofal iechyd Cymru fabwysiadu'r egwyddorion hyn ac er mwyn eu hannog i ddatblygu dulliau gofal iechyd arloesol sydd wedi'u teilwra i anghenion lleol. Disgwylir i'r byrddau iechyd gynhyrchu Cynlluniau Tymor Canolig Integredig sy'n disgrifio cynigion cyflenwi gwasanaethau sy'n adlewyrchu'r themâu a’r egwyddorion hyn, ac y bydd hyn yn rhan o'r broses ar gyfer cytuno ar gynlluniau gyda chorff gweithredol y GIG sydd i'w sefydlu yn fuan.\nGwaith y byrddau iechyd a'r darparwyr gofal iechyd fydd gweithredu'r cynllun yn y pen draw, gan gynnwys y Byrddau Partneriaeth Rhanbarthol, Addysg a Gwella Iechyd Cymru, Pwyllgor Gwasanaethau Iechyd Arbenigol Cymru, Cydweithrediaeth GIG Cymru, clystyrau gofal sylfaenol, Iechyd Cyhoeddus Cymru a rhwydweithiau clinigol, dan arweiniad corff gweithredol y GIG. Bydd byrddau iechyd a Byrddau Partneriaeth Rhanbarthol yn cynllunio a dylunio gwasanaethau ar gyfer eu poblogaethau gan ddefnyddio eu gwybodaeth leol, a phob un ohonynt yn mabwysiadu'r un egwyddorion a amlinellwyd yn y cynllun.\nBydd safonau perfformiad yn cael eu gosod yn genedlaethol a'u meincnodi yn erbyn byrddau iechyd eraill neu gyrff iechyd rhyngwladol a gall clinigwyr ddisgwyl cael eu herio ynghylch amrywiad anawdurdodedig fel rhan o weithdrefnau arferol. Bydd data electronig yn cael eu casglu yn ddiofyn, yn ogystal â Mesurau Canlyniadau a Adroddir gan Gleifion (PROM) a Mesurau Profiad a Adroddir gan Gleifion (PREM), a gefnogir gan ymchwil academaidd a digidol ac adnoddau arloesi.\nDisgwylir y bydd y cynigion a ddisgrifiwyd yn y cynllun yn destun rownd derfynol o ymgysylltu gyda'r ystod eang o randdeiliaid y gwnaeth eu barn siapio'r Adolygiad Seneddol ac yna Cymru Iachach.\nByddaf yn sicrhau bod aelodau'n cael gwybod am unrhyw gynnydd gyda'r gwaith pwysig hwn.


Datrysiadau Adnewyddadwy Effeithlon\nMae potensial enfawr i gynhyrchu ynni adnewyddadwy o amrediad llanw afon Hafren. Mae llawer o opsiynau mwy synhwyrol na morglawdd wedi’u hanwybyddu, ac nid yw hyn yn iawn. Yn ôl Cyfeillion y Ddaear Cymru, mae’n ymddangos bod gan forlynnoedd fwy o botensial i gynhyrchu pŵer, maent yn fwy cost-effeithiol a byddant yn cynhyrchu lefelau mwy sylweddol o bŵer dros y flwyddyn na morglawdd. Hefyd, gellir adeiladu morlynnoedd “yn ddilyniannol i echdynnu cymaint o ynni â phosibl mewn modd nad yw’n niweidio’r amgylchedd”, tra bo’r morglawdd yn “bopeth neu ddim”.\nDewis arall yw ffens llanw, na fyddai’n effeithio ar fynediad morwrol ar hyd afon Hafren. Yn ôl Grŵp Ffens Llanw Afon Hafren, byddai ffens llanw’n “gyfaddawd rhwng cadwraeth, buddiannau masnachol a thargedau adnewyddadwy”, a byddai hefyd yn lleihau’r perygl o lifogydd. Meddai Morgan Parry, Pennaeth WWF Cymru, “Rydym yn argymell yn gryf defnyddio technolegau mwy addas i ddal ynni Aber Afon Hafren, fel generaduron llanw annibynnol, ffensys llanw ac ymchwil bellach i forlynnoedd llanw.”\nMae dewisiadau eraill yn cynnwys rîff llanw (cysyniad a fyddai’n cynnwys ceson a thyrbinau sy’n arnofio), a ffermydd gwynt ar y môr. Nid ydym ni yn ymgyrch Rhoi stop ar y Morglawdd NAWR ar unrhyw olwg yn erbyn ynni adnewyddadwy nac ymchwil bellach i gynhyrchu ynni o Aber Afon Hafren. Fodd bynnag, rydym yn erbyn unrhyw forglawdd arfaethedig oherwydd yr effaith negyddol eglur iawn y byddai’n ei chael ar yr economi a’r amgylchedd lleol a rhanbarthol, yn ogystal â’i gost ariannol. Felly rydym yn gofyn am fwy o ymchwil gymwys i ddatrysiadau ynni adnewyddadwy eraill yn hytrach na Morglawdd.